









SKANDINAVISK UFO INFORMATION 

SUFOI eren forening, der har til formål at bidrage til op¬ 
klaringen af UFO-fænomenerne ved indsamling og be¬ 
arbejdning af observationsberetninger samt at udbrede 
kendskabet til emnet ved publikationer, foredrag og an¬ 
den udadvendt virksomhed. 

Det er SUFOIs opfattelse, at de mange observationsbe¬ 
retninger udgør et vigtigt videnskabeligt forsknings¬ 
grundlag. Da fænomenerne endnu er uopklarede, øn¬ 
sker SUFOI ikke at fremhæve eller afvise nogen bestemt 
teori om deres art eller oprindelse. 

Ved et UFO forstår vi: »Et uidentificeret flyvende objekt, 
hvis væsentligste kendetegn er, at det selv efter en nøje 
undersøgelse foretaget af kompetente forskere ikke kan 
forklares som værende et kendt, naturligt fænomen.« 
SUFOI ledes af Repræsentantskabet og 
Forretningsudvalget 

Forretningsudvalget, der vælges af repræsentantska¬ 
bet, forestår den daglige ledelse af SUFOI. 
Repræsentantskabet består af forretningsudvalget samt 
1 repræsentant fra hvert af de til enhver tid etablerede 
områder i Skandinavien og de nedsatte arbejdsudvalg. 

SUFOI og »UFO-NYT« 

De i »UFO-NYT« offentliggjorte artikler fremtræder som 
bidrag til kendskabet og forståelsen af UFO-forskningen 
i dens forskellige former, uden at SUFOI nødvendig¬ 
vis anerkender de tanker, som måtte fremkomme heri 
og uden at organisationen hæfter for de fremsatte me¬ 
ninger. Red. 

FORRETNINGSUDVALGET 

De med * mærkede repræsentantskabsmedlemmer er 
tillige indvalgt som medlemmer af forretningsudvalget. 

Abonnement bestilles lettest ved at indbetale medlems¬ 
kontingentet (d.kr. 65,00 for året 1978) til Regnskabs¬ 
kontorets gironr. 9 11 77 25: det kan også bestilles 
på ethvert postkontor samt hos landpostbudet. 
Adresseændringer etc. bedes hurtigst muligt meddelt 
til SUFOIs Ekspedition, da denne fremgangsmåde har 
vist sig at give færrest fejl. 


INDEHOLDER bl.a.: 

Hvor står SUFOI? . 183 

UFO-kongres 1978 . 184 

Indsamling og bearbejdning af UFO-data 186 

UFO-rapporter, Danmark. 192 

Scandi-rapport . 196 

Nogle kommentarer til UMMO-sagen. 197 

Problemer omkring UFOer og kuglelyn ... 201 
Fremmede væseners fravær på Jorden... 206 

En uge i Mellerup. 208 

TV-udsendelsen i september. 209 

Rumfarts-notitser. 211 

Grenada’s UFO-initiativ i FN. 216 

UFO fotograferet i Mexico . 219 


REPRÆSENTANTSKABET - UFO-NYT 


SUFOIs formand: Fl. Ahrenkiel*, Holmevænget 5, 

2970 Hørsholm, tlf. (02) 86 92 70. 

Ansv.hav. redaktør: Iver O. Kjems*, Lunagervej 23, 
2650 Hvidovre, tlf. (01) 78 36 13. 
Redaktionssekretær: Frank Lerbæk, Sanddalsvæn¬ 
get 17, 5700 Svendborg, tlf. (09) 21 39 46. 
Redaktionssekretær: Henrik Pedersen*. 

La Courvej 14 3 , 6 
2000 København F. 

Sekretariat: Karen M. Linneballe, Margrethevej 11, 
2960 Rungsted Kyst, tlf. (02) 57 07 36. 

EKSPEDITION og REGNSKAB: (giro 9 11 77 25) 
Skandinavisk UFO Information - SUFOI, 

Postbox 6, 2820 Gentofte. 

SUFOI s RAPPORTCENTRAL - SKANDINAVIEN- 
KONTAKT: Carsten Hedegaard Pedersen*, 
Fasanvænget 429, 2980 Kokkedal. tlf. (03) 18 04 26. 
Projektmedarbejder: Xavier P. Madsen*, Bakkehave 8, 
2970 Hørsholm. 

DATAKONSULENT: Per Andersen, 

Lottesvej 15, st„ 8220 Brabrand, tlf. (06) 15 42 56. 
FOTA - Forskningsteknisk afdeling: B. Aalberg, 
Flintemosevej 19, 4731 Brandelev. 

SUFOI’s EFTERFORSKNINGSAFDELING - 
Repræsentant for Lolland-Falster: 

Ole Henningsen, Duegård, Højrebyvej 59, 

4920 Søllested, tlf. (03) 94 11 69. 
INFORMATIONSAFDELINGEN: Peter A. Hansen, 
Erica-parken 12, 2820 Gentofte, tlf. (01) 67 08 93. 
SUFOI's FOR EDRAGS AFDELING: Erling Jensen, 
Ingstrup Allé 35, 2770 Kastrup, tlf. (01) 51 11 41. 
SUFOI s ARKIV og UDKLIPSCENTRAL: 

Niels Chr. Krag, Skanderupvej 6, 

2610 Rødovre, tlf. (01) 70 90 86. 

SUFOI’s DUPLIK: Jens Mikkelsen, Brovej 2, 

Slots Bjergby pr. 4200 Slagelse, tlf. (03) 58 41 74. 
SUFOI s ALARMERINGSCENTRAL: 

Repræsentant for Midtjylland (8000-området): 

Ole J. Knudsen, Vestre Ringgade 208, 5. tv., 
8000ArhusC.tif. (06)19 88 90. 

Repræsentant for Midtjylland (7000-området): 

Bent Eriksen, Avlsbrugervej 23, 2. tv., 

7000 Fredericia, tlf. (05) 92 00 81. 

Repræsentant for Nordjylland: Torben Birkeholm, 
Absalonsgade 3, st. tv., 9000 Aalborg, 
tlf. (08) 16 33 19. 

Repræsentant for Sønderjylland: 

Kai E. Møller, Østergade 17, Felsted, 

6200 Aabenraa, tlf. (04) 68 51 50. 

Repræsentanter for Fyn: Jytte Pedersen, 

Tellerupvej 44, 5591 Gelsted, tlf. (09) 49 15 16. 

Jens Henrik Glintborg, Skibhusvej 61 B, 

5000 Odense C, tlf. (09) 11 91 58. 

Repræsentant for Vestsjælland: Ebbe Truelsen, 
Miltoften 2, Madslunde, 4200 Slagelse, 
tlf. (03)56 61 22. 

Repræsentant for Norge: Finn W. Kalvik, 

Arm. Hansensvei 11, N - 5030 Landås, Norge, 
tlf. (05)28 01 26. 

Norsk UFO Center, Rapportcentral, 
tlf. (05) 28 01 26. 


Enhver offentliggørelse af materiale fra UFO-NYT må 
kun ske efter forudgående skriftlig tilladelse fra redak¬ 
tionen. SUFOI Reg. nr. 3148/3149. 

















Hvor står SUFOI? 


Vi har i SUFOI tit og ofte haft diskussioner om 
mål og med, hvilket ikke kan forundre nogen, 
al den tid vi har at gøre med et noget svæ¬ 
vende begreb. SUFOIs repræsentantskab har 
vedtaget en formålsparagraf, hvori det bl. a. 
hedder, at et UFO »er et uidentificeret flyvende 
objekt, hvis væsentligste kendetegn er, at det 
selv efter en nøje undersøgelse foretaget af 
kompetente forskere ikke kan forklares som 
værende et kendt, naturligt fænomen.« 

Derfor er det egnet til at sprede forvirring 
blandt medlemmerne, når O.J.K. i august¬ 
nummeret - i artiklen: »Ingen er fuldkommen, 
men . ..« - kategorisk udtaler, »at SUFOI ikke 
(mere) holder på rumskibsteorien.« 

I slutningen af den i øvrigt udmærkede artikel 
fremhæver OJK dog, at de i artiklen fremsatte 
erklæringer udtrykker hans personlige mening, 
(selv om der udtrykkeligt står SUFOI i artiklen) 
men jeg finder mig alligevel provokeret 
tilstrækkeligt til at fare i blækhuset, fordi jeg 
mener OJK’s holdning til UFO-materialet lider 
af en kedelig slagside. 

De af vore medlemmer, som har læst UFO¬ 
NYT gennem mange år, ved, at SUFOIs indstill¬ 
ing til problemet har ændret sig en del, som det 
da også er fremgået af forskellige retrospektive 
artikler, der har været bragt i UFO-NYT det 
sidste par år. Generelt må man sige, at vi er 
blevet lidt klogere med tiden, og det er ofte 
sådan, at jo mere man ved om et område, desto 
mere erkender man, at man langtfra kender 
hele sandheden. 

Så langt, så godt, - men når man så går helt i 
den anden grøft og siger, at vi har forladt 
rumskibsteorien, så kommer vi ud på 
overdrevet. Det er grunden til at jeg efterlyser 
mål & med, eller udtrykt på anden vis: en 
prioritering af målsætningen. 

Efterhånden er det gået op for de fleste, at 
UFO-rapporter beskriver mange ting. 
Størstedelen af de henvendelser, SUFOI 
modtager, beskriver fænomener, vi kan 


Erling 
Jensen 

identificere. Af de ca. 15%, som registreres 
som UFOer, er vi godt klar over, at nogle af 
dem nok også kunne have været identificeret, 
såfremt vi havde haft adgang til flere data. 

Flovedparten af UFO-rapporterne beskriver 
nattelys 6.1., altså lyskilder, som på grund af 
deres adfærd ikke menes at kunne hidrøre fra 
kendte fænomener. Direkte at hænde, at 
sådanne nattelys skulle være identiske med 
rumskibe, ville være latterligt. Til gengæld kan 
der evt. være tale om plasma-fænomener, helt 
ukendte naturfænomener eller andet. Her kan 
en kraftig forskningsindsats måske frembringe 
nogle videnskabelige frynsegoder i form af 
naturvidenskabelige opdagelser. 

Det er da også muligt, at en kombineret 
forskningsindsats fra UFO-hold og fra 
parapsykologisk hold vil kunne give os nogle 
overraskelser, men det vil næppe kunne berøre 
andet end en forsvindende lille brøkdel af den 
type rapporter, som de »seriøse« UFO- 
organisationer registrerer. 

Begynder man at snakke om 4. eller N’te 
dimension, kommer vi formentlig endnu 
længere ud, og vi vil få endnu sværere ved at 
kunne bevise noget som helst. Vejen vil synes 
endnu længere og målet endnu fjernere. 

Hvis man lægger for stor vægt på alle de 
førnævnte muligheder, kører man ind på et 
sidespor, idet man afleder sin opmærksomhed 
fra den mindste, men væsentligste del af 
observationerne, nemlig nærobservationerne. 
Denne afledningsmanøvre har af militæret 
været benyttet som dæmpende faktor for den 
private UFO-forskning, og det samme har den 
videnskabelige UFO-forskning gjort i form af 
f. eks. Condon-kommissionen. Man erindrer 
sig vel endnu projektlederen Dr. Lows 
memorandum til medarbejderne, hvor han 
direkte beder dem om at lægge størst vægt på 
psykiske og sociologiske aspekter, fremfor de 
bedste og mest overbevisende data. 

Jeg har nævnt det før i utallige interne dis- 

kussioner i SUFOI, og jeg skal gerne sige det 
igen: Vi skal først og fremmest koncentrere os 
om det bedste og mest væsentlige UFOforsk- 
ningsmateriale der findes, og det må simpelt 
hen være nærobservationerne. Grunden er den 
indlysende, at her er der tale om tilpas detal¬ 
jerede observationer til, at man har en mu¬ 
lighed for at udlede noget af dem. Fler skal 
prioriteres højt. 

Fler kommer det væsentlige: Analyserer man 
nærobservationer kontra nattelys (eller andre 
UFOer set på stor afstand) vil man finde, at 
nærobservationerne udviser en stor procent¬ 
del genstande, som har et højt be¬ 
synderlighedsindeks, ligesom man finder 
mange, som minder utroligt meget om tekniske 
frembringelser - til forskel fra nattelysgruppen. 

Sidder en flok indfødte i Langtbortistans 
jungle og iagttager fly, som for dem er ukendte 
frembringelser, vil et jet-fly i 10 km’s højde give 
dem lejlighed til allehånde gisninger om, hvad 


UFO-kongres 

1978 

SUFOI har nu genoplivet den gamle tradition 
med at samle UFO-interesserede fra hele Dan¬ 
mark til en årlig kongres, hvor man har lejlig¬ 
hed til at mødes med og tale med andre UFO- 
interesserede og høre nyt om UFO- 
fænomenerne. 

Årets UFO-KONGRES afholdes søndag den 15. 
oktober fra kl. 10.00 til kl. 17.30 i Lyngby Stor¬ 
center nord for København. 

Alle SUFOI’s medlemmer/UFO-NYT’s læsere 
og andre UFO-interesserede er velkomne. 
UFO-Kongressens program er meget afveks¬ 
lende med kortere og længere foredrag, UFO- 
film og lysbilleder, udstillingsarrangementer 
m. v. 

Der er foredrag af SUFOI’s formand, civilinge¬ 
niør Flemming Ahrenkiel, der vil fortælle om 
SUFOI som organisation og det fremtidige 
UFO-arbejde i Danmark og i udlandet. 

SUFOI’s tidligere formand, oberstløjtnant, civi¬ 
lingeniør Frank Pedersen, vil i sit foredrag be¬ 


det mon kan være. De kan, eller kan måske ik¬ 
ke, forestille sig, at der er tale om et cylindrisk 
dæk med vinger og motorer på og mennesker 
indeni. Ser de derimod et fly, som flyver lavt 
over junglen, har de mulighed for en bedre 
bedømmelse af det sete. Så nytter det ikke, at 
stammens medicinmand (eller statistiker) 
påstår, at det er de andre 99 observationer, 
som giver en ide om, hvad det er man ser, og at 
man må se bort fra den ene atypiske 
observation. 

Jeg lægger mest vægt på nær¬ 
observationerne, som giver os flest data. 
Jeg kan ikke på nogen måde se, hvorledes 
»SUFOI« på baggrund af disse observationer, 
skulle kunne forlade rumskibsteorien (som een 
af flere teorier. Tværtimod. 

Nu er Oles og min mening om den sag kom¬ 
met frem. Det ville være interessant, om andre 
medlemmer af SUFOIs repræsentantskab samt 
læserne måske havde noget at tilføje. ej 

skæftige sig med UFO-arbejdet i Danmark si¬ 
den SUFOI’sstarti 1957. 

Stud. scient. Ole J. Knudsen kommer i sit ind¬ 
læg ind på, hvorledes SUFOI’s Alarmcentral 
fungerer samt kontakten til de danske myndig¬ 
heder. 

Lederen af SUFOI’s Rapportcentral, seniorser¬ 
gent Carsten Fl. Pedersen, orienterer om de 
mange indkomne UFO-rapporter fra Danmark 
samt arbejdet med disse rapporter. 

Et af SUFOI’s nyeste arbejdsområder er »PRO¬ 
JEKT FOTA« eller Forsknings-Teknisk afdeling. 
Radiotekniker Bent Aalberg vil redegøre for de 
forskellige UFO-detektortypers virkemåde 
samt fortælle om den nye UFO-detektortype, 
der er konstrueret her i 1978 og som for øje¬ 
blikket bliver nærmere afprøvet. 

Samtidig fortælles om planerne for den på¬ 
tænkte UFO-varslingskæde samt den planlagte 
UFO-sporingsstation og dens forskellige instru¬ 
menter. 

Fra udlandet har SUFOI modtaget et lydbånd 
med en kort båndoptagelse af den lyd, der un¬ 
der en observation blev udsendt fra selve UFO- 
’et. Dette lydbånd vil blive afspillet og kommen¬ 
teret af Bent Aalberg. 

Lederen af SUFOI’s Efterforskningsafdeling, 
fuldmægtig Ole Flenningsen, vil vise og kom¬ 
mentere danske og udenlandske UFO-fotos, li¬ 
gesom han også står for det helt specielle pro¬ 
grampunkt: UFO-FILM. 

Det er kun yderst sjældent, at man her i landet 
har haft mulighed for at se filmsekvenser med 
autentiske optagelser af UFO’er. Det er lykke¬ 
des SUFOI indenfor de seneste måneder at 
fremskaffe sådanne UFO-film, der nu vil blive 
vist på årets UFO-kongres. Nogle af disse film 
stammer fra Det amerikanske luftvåbens UFO- 
arkiver, der fornylig er blevet tilgængelige. 

Efter de forskellige foredrag er der lejlighed til 
debat og til at stille spørgsmål. Udover de i pro¬ 
grammet fastsatte pauser, er der mindre pau¬ 
ser mellem flere af programpunkterne, således 
at man får mulighed til at tale sammen med de 
øvrige UFO-interesserede samt til at studere 
SUFOI’s UFO-udstilling nærmere og beskæfti¬ 
ge sig med de øvrige aktiviteter. 

Selv til et så stort arrangement er der naturlig¬ 
vis kun et begrænset antal pladser til rådighed. 
Ønsker De derfor at sikre Dem selv og andre in¬ 
teresserede adgangskort til UFO-Kongres 
1978, beder vi Dem blot indsende kongresge¬ 
byret, kr. 25,- pr. deltager, til: 
giro 9 11 77 25: SUFOI, Box 6, 2820 Gentofte 
Flusk at mærke girotalonen »KONGRES«. 

De vil herefter straks få tilsendt det ønskede 
antal adgangskort samt program indeholdende 
udførlige oplysninger om trafikforbindelser, 
spisemuligheder m. v. 

Efter den 5. oktober kan adgangskort ikke re¬ 
kvireres ved indbetaling til SUFOI’s girokontor, 
men skal bestilles direkte hos SUFOI’s Sekreta¬ 
riat, Fru Karen Margrethe Linneballe, Margre- 
thevej 11, 2960 Rungsted Kyst, på tlf. (02) 
57 07 36. 

Fru Linneballe besvarer iøvrigt gerne eventuel¬ 
le spørgsmål i forbindelse med Kongressens 
afholdelse. 

Vel mødt til en hel dag i selskab med andre 
UFO-interesserede og spændende nyt om ud¬ 
forskningen af UFO-fænomenerne. 


PROGRAMfor UFO-KONGRES 1978 

Kl. 10.00 Velkomst 

v/ SUFOI’s formand, 
civilingeniør 
Flemming Ahrenkiel 

Kl. 10.15 SUFOI og UFO-arbejdet 
i 20 dr 

v/ SUFOI’s tidligere 
formand, oberstløjtnant 
civilingeniør Frank Pedersen 

Kl. 11.15 SUFOI’s organisation 
og arbejdsområder 

v/ civilingeniør 
Flemming Ahrenkiel 

Kl. 11.45 Danske og udenlandske 
UFO-fotos 

v/ fuldmægtig 
Ole Flenningsen 

Kl. 12.30 PAUSE 

Kl. 14.00 SUFOI’s Alarmcentral 

v/ stud. scient. 

Ole J. Knudsen 

Kl. 14.30 SUFOFs Rapportcentral 

v/ seniorsergent 
Carsten Fl. Pedersen 

Kl. 15.00 Fysiske målinger 

af UFO-fænomener 

v/ radiotekniker 
Bent Aalberg 

Kl. 15.30 PAUSE 

Kl. 16.15 UFO-FILM 

v/ fuldmægtig 
Ole Flenningsen 

Kl. 17.00 Hvad med fremtiden? 

v/civilingeniør 
Flemming Ahrenkiel 

Kl. 17.30 Afslutning 

Ret til ændringer i programmet 
forbeholdes. 

Indsamling og bearbejdning af 
UFO-data 


Den følgende artikel om forskellige aspekter af UFO-sagen bringer vi med speciel tilladelse fra 
NUFON i England. Artiklen er et foredragsmanuskript fra NUFON’s UFO-Kongres i maj 1976, og 
taleren - og dermed artiklens forfatter - er J. B. Delair, der er sekretær i den engelske UFO- 
organisation Contact UK. Samtidig er Delair medlem af denne organisations Data-forsknings- 
sektion. 

Artiklen er måske lidt lang, - selv om vi af pladshensyn har »»fordelt« den over 2 numre - men vi 
gætter på, at den er både pladsen og læsetiden værd for UFO-NYTs læsere. I artiklen nævnes en 
række af UFO-forskerens problemer, og en del relevante - og måske kontroversielle - spørgsmål 
og kommentarer lægges frem. 

Der kan være delte meninger om nogle af Delair’s synspunkter, og vi hører gerne kommentarer 
hertil fra læserne. FI.A. 


Introduktion: 

Uanset om man drager den slutning, at der ikke 
er noget om UFO-fænomenet (ifølge Menzel, 
Klass), eller at fænomenet, der langtfra kan 
forklares i almindelige vendinger, ikke kun er 
virkeligt, men angår sager af yderste vigtighed 
for menneskeracen (ifølge Keyhoe, Michel, 
Hynek), må man have et stort grundmateriale, 
hvorpå man kan bygge sådanne konklusioner. 
Denne artikel bestræber sig for at præcisere 
rækkevidden og karakteren af et sådant 
materiale og foreslår metoder, gennem hvilke 
det kan spores og bearbejdes. 

Nogle overståede mangler: 

Tidligere har forskere i UFO-fænomenet alt for 
ofte tilsyneladende ignoreret eller været 
uopmærksomme på fænomenets grænser eller 
parametre. Ved kun at studere udvalgte eller 
særlige elementer i fænomenet er de derfor 
kommet til fejlslutninger eller har kun vurderet 
en del af emnet. 

Omvendt har de fleste forfattere (Jessup, 
Wilkins og Keel), der har forsøgt at nærme sig 
problemet på mere omfattende måde end 
sædvanligt, været medvirkende til, ved i deres 
tekster at indflette meget mærkelige eller bizar¬ 
re (efter UFOIogiforhold) elementer, der ikke 
altid umiddelbart kunne sættes i forbindelse 
med det, at fremmedgøre sig selv fra 
størstedelen af UFO-entusiasterne - netop de 
læsere, til hvem deres bøger henvender sig. 
Når dette er sket, skyldes sådanne frem- 
medgørelser utvivlsomt både en almindelig 


uopmærksomhed blandt UFOIoger m.h.t. UFO- 
fænomenets sande karakter og størrelse og 
også utilstrækkeligheder i fremstillingen fra de 
pågældende forfatteres side. 

Derfor kan det på dette tidlige stadium i vore 
undersøgelser konkluderes, at både mange 
forfattere og en stor procentdel af de menige 
UFOIoger ikke har nogen særlig klar idé om, 
hvad UFO-fænomenet omfatter. Selvfølgelig vil 
hvert enkelt menneske fremsætte et syns¬ 
punkt af en eller anden slags, skønt det i ad¬ 
skillige tilfælde vil være begrænset, da det 
er baseret på uvidenhed, utilstrækkeligt 
kendskab, forudfattede opfattelser eller væg¬ 
ring ved at se UFO-gådens faktiske omfang i 
øjnene. I starten vil det derfor være fornuftigt 
kort at efterspore, hvad UFO-fænomenet er 
kendt for at omfatte, hvad det sandsynligvis 
omfatter, og hvad det måske omfatter. Derved 
vil en sådan redegørelse mere nøjagtigt opstille 
fænomenets grænser og udstrækning for os - 
så vidt som disse kan erkendes nu - og antyde 
de kategorier af data, som skal følges og 
bearbejdes. 

UFO-fænomenet: 

UFO-fænomenet er næsten helt et typisk 
eksempel på objekter af ukendt oprindelse (el¬ 
ler oprindelser) og på forskellige effekter, der 
rapporteres at være tilknyttet disse. Én opfat¬ 
telse fortolker UFOer som konkrete fysiske ob¬ 
jekter og de tilknyttede effekter som virkelige, 
mens andre har argumenteret for, at de faktisk 
er billeder i hjernen, der af ukendte grunde hos 

forskellige personer fremkaldes af kræfter af 
ukendt oprindelse. Disse to begreber - det 
fysiske og det parafysiske - er ved første blik 
diametralt modsatte. Forbløffende nok synes 
en vis mængde »vidneudsagn« at støtte begge. 
Det er imidlertid blevet foreslået, at disse 
tilsyneladende alternative fortolkninger faktisk 
er knyttet sammen, og at intelligenser, der 
antages at ligge til grund for UFO-fænomenet, 
måske kan frembringe effekter som, skønt de 
tilsyneladende er adskilte for os, i virkeligheden 
er forskellige aspekter af et utroligt teknologisk 
hele. 

Denne artikels titel kræver, at vor diskussion 
må være så omfattende som muligt, og fordi 
der ikke forekommer at være nogen øjeblik¬ 
kelig metode til at fastslå, hvilke dele i den 
samlede UFO-gåde, der er virkelig fysiske eller 
virkelig parafysiske eller en blanding af begge, 
påhviler det os at se nærmere på alle del¬ 
facetterne. Selve UFOerne er kendt fra en lang 
række rapporterede former . . . skiveformede, 
halvkugleformede, o.s.v. Der kendes over 100 
forskellige faconer på UFOer. I størrelse 
rangerer UFOer fra små objekter på nogle få 
centimeter i diameter til gigantiske, der er 
adskillige kilometer lange. Nogle objekter er 
set dukke ud af eller flyve ind i andre (d.v.s. dis¬ 
kosformede fra cigarformede eller cylindriske 
objekter.) Visuelt opfattes UFOer ofte som faste 
eller metalliske, skønt de oftest forekommer 
lysende eller fluorescerende. Lyset omfatter 
alle spektrets farver plus sorte, sølv, bronze og 
hvide toner. Af og til fremviser et enkelt objekt 
på samme tid to eller flere farver. 

Mange beskrivelser nævner vinduer, dyser, 
stiger, antenner, døre, gelændere, hjul, 
roterende lys eller andre tekniske træk. Disse 
inkluderer forskellige typer »landingsudstyr« 
(sædvanligvis tre eller fire teleskopiske eller 
tilbagetrækkelige ben med lige stor afstand 
mellem sig og udstyret med flade eller runde 
endefødder), når man har mødtet landet UFO. 
UFOer opererer alene, parvis eller i større 
grupper ... af hvilke den største bestod af 
omkring 100 objekter. Så store gruppe er 
imidlertid sjældne, og grupper på mere end 10 
objekter er temmelig usædvanlige. 

Med hensyn til præstationer opnår UFOer en 
fart på mindst 60.000 km i timen. Større 
hastighed påstås at være blevet registreret, 
skønt der kan sættes spørgsmålstegn ved 
deres gyldighed. De kan sætte farten ned til et 



Der er rapporteret næsten alle mulige - og 
umulige - UFO-faconer . . . 


pludseligt stop, der sker øjeblikkelig, de kan 
vende øjeblikkelig, og i høj fart kan de udføre 
zig-zag- og vinkelbevægelser uden at tabe fart. 
De kan accelerere med svimlende fart fra 
stationære positioner, og mens de står stille el¬ 
ler svæver, kan de tippe på forskellige måder 
eller skifte orientering fra lodret til vandret eller 
omvendt. 

UFOer er ofte helt lydløse, skønt de lej¬ 
lighedsvis udsender lyde, der går fra en 
næsten uhørlig summen til tordnende brølen, 
fra stakkato fnysen og brag til uafbrudt hvinen 
og summen. 

UFOer har tilsyneladende en evne til at 
materialisere og dematerialisere sig efter 
ønske. Ifølge visse radarregistreringer kan 
nogle UFOer forblive optisk usynlige. Ligeledes 
er det overraskende, at andre UFOer har evnen 
til at dele sig, forene sig (smelte sammen) eller 
skifte form. Tidsmæssigt kommer UFOer til 
syne på alle tider af dagen og natten, skønt 
flere UFOer tilsyneladende observeres mellem 
kl. 18 og kl. 6 end på andre tidspunkter. Dette 
er mærkeligt, da størstedelen af men¬ 
neskeheden sover mellem (i store træk) midnat 
og kl. 5. 

Hvad angår vejr og vind er UFOer blevet 
observeret under ethvert meteorologisk 
forhold. Geografisk er UFOer blevet observeret 
over (eller i) alle lande, og de er set dukke op af 
alle verdens oceaner og en stor del af dens 
søer, floder og vandreservoirer. På nogle 

lokaliteter synes der at være flere 
observationer end på andre; de, der har de 
fleste observationer, benævnes UFOCALS. 
Størstedelen af UFOer rapporteres at være set 
udendørs, men i nogle få tilfælde er der rap¬ 
porteret om små UFOer inde i bygninger. 

Astrofysisk set er UFOer - eller objekter der 
ligner UFOer - blevet set i verdensrummet mel¬ 
lem Jorden, Månen og Solen eller mellem 
Jorden og fjernere planeter af astronomer og 
astronauter. Af og til er der blevet set veritable 
flåder eller armadaer af disse objekter, der fløj 
gennem verdensrummet i bestemte retninger. 
Ikke sjældent er disse objekter (formationer?) 
af geometrisk eller kunstig form. Astronomer 
har også registreret stationære, bevægende el¬ 
ler geometrisk grupperede objekter, der ofte 
lyste eller blinkede, på Månen og Mars ... på 
mærkbare punkter meget lig UFOerne på den 
jordiske himmel. 

Eksempler på rapporterede 
bevægelsesmønstre. 


Flvad angår opførsel udfører luftbårne UFOer 
alle slags bevægelser, både når de står stille, 
og når de bevæger sig. Mange er uforklarlige 
og synesat være meningsløse. Andre er meget 
specielle og synes at være bevidste. Somme 
tider udfører to eller flere UFOer forskellige 
manøvrer samlet, så som at komme fra forskel¬ 
lige retninger og stille sig på række i præcise 
formationer eller at hoppe over hinanden. 
Formålet med og betydningen af sådanne 
bevægelser er ukendt. Man kan bedre forstå 
de bevægelser, der ser ud til at angå 
overvågnings- og undersøgelsesprogrammer. 


Disse er sædvanligvis aktiviteter i lav højde ret¬ 
tet mod bestemte mål (køretøjer, kunstige 
anlæg, husdyrbesætninger, osv.). De bliver ofte 
udført af enkelte UFOer. Sjældnere daler 
UFOer ned og står stille på jorden eller på 
vandet eller dukker ned under vandets 
overflade. Samlet betegnes sådanne 
begivenheder »landinger«, og mere end 1.000 
dokumenterede tilfælde kendes nu. Man kan 
kun gætte på de neddykkede UFOers 
aktiviteter under vandet, men de UFOer, der 
står på jorden eller vandoverfladen, er bedre 
dokumenteret og står øjensynligt i forbindelse 
med nogle endnu uforståelige vidtrækkende 
programmer. Disse aktiviteter inkluderer 
udtagning af prøver af vand, sten, jord, naturlig 
vegetation, dyr af alle zoologiske arter, dyrkede 
planter, husdyr, forskellige menneskelige 
kulturgenstande og produkter og endog men¬ 
nesker, ser det ud til. Ved visse lejligheder 
består aktiviteterne af en form for fotografering 
eller television. 

Landede UFOer, og især de, der lander på 
jorden, og af og til dem i lav højde, »udspyr« 
ofte mobile væsener, som oftest er af men¬ 
neskelig form, skønt der er stor forskel. De er 
blevet kaldt »besætning«, »UFOnauter«, 
»væsener« eller »tallerkenfolk«. Af og til er der 
blevet set menneskelignende væsener og også 
meget bizarre væsener komme ud af UFOer. 
Muligvis er disse bizarre væsener robotter eller 
androider (robot af menneskelignende form), 
da de har opført sig på en måde, der er typisk 
for sådanne skabninger. Væsener, der kommer 
ud fra UFOer i lav højde, viser ofte evne til at 
svæve eller gå i luften rundt om UFOerne, en 
evne, der undertiden demonstreres af væsener 
i landede UFOer. En evne til at gå uhindret på 
eller over vand eller sumpet jord eller 
manøvrere, som om tyngdeloven tilsidesættes 
(så som at gå op ad lodrette vægge), er også 
blevet vist ved adskillige lejligheder. 

Langt det største antal aktiviteter med at 
samle prøver, der er set, er blevet udført af 
menneskelignende væsener; men man har 
optegnelser om nogle få ting eller levende 
væsener, der er blevet trukket opad og ind i el¬ 
ler nær på luftbårne UFOer i forskellige højder 
over jorden, og om luftfartøjer, der er fløjet ind i 
»skyer«, men ikke er kommet ud på den anden 
side af dem. Her må det bemærkes, at man 
kender til et stort antal sager med UFOer, der 
forklæder eller camouflerer sig som »skyer« el- 

ler »tågebanker«. Sædvanligvis er UFOernes 
indsamling af prøver foregået uden ejernes 
samtykke, de er simpelt hen blevet taget - eller 
som det hedder på vort sprog: stjålet. En 
sjælden gang har UFO-væsener fremsat en 
særlig anmodning til de mennesker, der så til, 
om f. eks. vand, kunstgødning, en hund o.s.v. 
Sådanne anmodninger afslører, at kom¬ 
munikation tilsyneladende er mulig mellem 
mennesker og i hvert fald nogle UFO-væsener. 
Der kendes adskillige tilfælde, hvor UFO- 
væsener har henvendt sig til øjenvidner på 
uforståelige sprog eller lyde, og lige så mange 
tilfælde hvor væsener kommunikerede på 
kendte sprog, der blev forstået eller genkendt 
af mennesker. Endvidere har et stort antal 
vidner erklæret, at kommunikationen foregik 
på telepatisk plan eller ved en proces, der 
tilsyneladende var beslægtet dermed. Skønt 
UFO-væsenerne åbenbart er fremmede, 
opfører størstedelen af dem sig ikke fjendtligt 
over for menneskeheden, selv om de ofte 
udviser ligegyldighed over for eller ikke tager 
spor hensyn til, hvem der ejer hvad. Yderligere 
synes en meget stor del af deres aktiviteter, 
både når de er landet og når de er i luften, at 
blive udført på en fordækt eller hem¬ 
melighedsfuld måde, en tendens, der måske 
snarere står i forbindelse med et ønske hos 
dem om ikke at blive forstyrret i deres arbejde 
end at udtage prøver, hvor og når mennesker 
ikke ser dem. En støtte for den antagelse findes 
i de rapporter, hvoraf der nu er temmelig 
mange, om mennesker, der tilfældigvis er stødt 
på UFO-væsener, der indsamlede prøver. Dis¬ 
se vidner blev gjort ubevægelige eller 
midlertidigt lammede ved hjælp af lysstråler. 

Der er UFOer, der forårsager mange og 
forskelligartede fysiske effekter, skønt de i 
nogen grad naturligvis er tilbøjelige til at være 
kontrolleret af de lokale forhold. Almindelige er 
rapporter om elektromagnetiske effekter på 
motorer og lys på køretøjer, påhængsmotorer 
og kraftsystemer og aggregater (radioer, 
fjernsyn, tyverialarmer, elektriske ure, o.s.v.). 
Man kender også magnetisering af ure, metal¬ 
færdselstavler og kompasser, mens man af og 
til har oplevet delvis eller fuldstændig 
spændingsreduktion i nogle områder, der var 
besøgt af UFOer. Visse omfattende »blackouts« 
er af nogle direkte blevet forbundet med 
UFOer. Til sådanne elektromagnetiske effekter 
er sandsynligvis knyttet tegn på uro, skræk og 


panik hos mange fugle og dyr (særlig hunde, 
katte og andre almindelige kæle- og husdyr 
som heste og kaniner) når UFOer eller UFO- 
væsener kommer nær. Der kendes mange 
tilfælde med »stilhed« inden for et bestemt 
område og med brat temperaturforandring 
(både til hundekulde og uudholdelig hede) på 
områder i umiddelbar nærhed af landede 
UFOer. Alle disse arter af påvirkning er 
imidlertid kortvarige og aftager uvægerligt når 
UFOerne og/eller væsenerne fjerner sig fra det 
påvirkede område. Af meget længere varighed 
- sædvanligvis dog ikke permanent - er de 
mærker, der er efterladt på den naturlige flora 
og på jordoverfladen i områder, hvor UFOer er 
kommet lavt ned eller har landet. Det drejer sig 
om brænding eller udtørring af græs og anden 
slags vegetation på jorden, affarvning af løv og 
brækkede grene, frembringelse af abnorm 
hurtig eller kæmpevækst af særlige planter, 
dannelse af cirkulære eller geometrisk ordnede 
fordybninger i jorden og huller af forskellige 
former, størrelser og antal. Disse mærker i 
jorden hidrører som regel fra det før nævnte 
»landingsudstyr«. Påvirkninger, der kan anses 
for permanente, inkluderer de tilfælde, hvor 
snegle og orme har fået deres naturlige 
pigmentering forandret (sædvanligvis 
livsfarligt), hvor husdyr (så som kvæg og heste) 
er blevet sterile ved at være i nærheden af 
UFOer, og hvor elektriske sikringskasser og 
ledningsnet er smeltet eller delvis ødelagt 
tilsyneladende på grund af en pludselig eller 
unormal stærk strøm ved, at UFOer nærmede 
sig. I denne kategori kan man også anbringe 
skadelige (eller i nogle tilfælde gavnlige) 
fysiske påvirkninger, som visse mennesker har 
fået ved at være nær ved UFOer eller nær ved 
stråler eller lys, som de har udsendt. Tilfældet 
med Arcesio Bermudez er typisk for det 
førstnævnte, og tilfældet med alligatorbid- 
kuren er et godt eksempel på det sidste. 

Som et vigtigt element i denne del af min 
oversigt vil jeg til sidst nævne påstandene fra 
forskellige mennesker om, at de har mødt 
væsener fra UFOer, af og til flere gange. Disse 
møder falder i to hovedgrupper - de, som skete 
tilfældigt, og de, som tilsyneladende er 
planlagte. I mit indlæg er det meget vigtigt at 
adskille disse to typer af møder, især da de to 
gruppers personer nok vil forekomme at have 
helt forskellige motiver til at rapportere deres 
respektive oplevelser. 

For øjeblikket er UFOIoger tilbøjelige til at 
skære alle sådanne personer over én kam og 
rubricere dem som »kontaktpersoner«, mens 
det er temmelig klart, at nogle tilfælde vedrører 
bevidst kontakt. Bevidste kontakter kan selv ind¬ 
deles i yderligere mindst to grupper: dem, i 
hvilke UFO-væsener forsætligt har udsøgt og af 
og til bortført nogle mennesker (tilfældene med 
Villas Boas og Betty og Barney Hili er typiske) 
og dem, i hvilke mennesker med vilje har søgt 
kontakt med UFO-væsener (eksempler på 
tilfælde i den gruppe er Adamski, Fry og 
Bethurum). Den berømte venezuelanske 
hændelse i Petare i november 1956 og Maurice 
Masse hændelsen i juli 1965 (lavendelmarken i 
Valensole, red.) er glimrende eksempler på 
»tilfældig« eller ufrivillig konfrontation. Brugen 
af ordet ufrivillig gælder imidlertid også for 
størstedelen af de tilfælde, hvor UFO-væsener 
tilsyneladende har udsøgt særlige mennesker. 
Det er f. eks. helt sikkert, at hverken Betty og 
Barney Hili eller Villas Boas frivilligt har søgt 
kontakt med UFO-væsener. 

Alle de ovennævnte faktorer er bestanddele, 
der kan genkendes i UFO-fænomenet overalt, 
hvad enten de er acceptable for alle UFOIoger 
eller ej, og de må undersøges grundigt og 
systematisk, hvis problemets sande natur og 
rækkevidde skal klarlægges. Vi må selvfølgelig 



Et af UFO-annalernes mest berømte »aftryk- 
fotos (også vist i TV-ud sende Isen). Pletten var 
ca. 12 meter i diameter og blev afsat på en 
bønne mark i lowa i juli 1969. 


hele tiden være opmærksomme på alle disse 
faktorer, tendenser og tråde, hvis vi 
nogensinde med held skal registrere 
fænomenet i dets helhed og opstille passende 
registreringssystemer, hvorved alt relevant 
materiale let kan fremdrages. 

Grænse-UFOIogi: 

Lige så vel som fænomenets førnævnte facetter 
må også adskillige andre typer af periodiske, 
uforklarlige hændelser i luften gøre krav på vor 
opmærksomhed (det er ikke usandsynligt, at 
de er en del af problemet), og må fortsætte 
dermed indtil den tid, da fremtidige un¬ 
dersøgelser evt. afslører, at nogle af dem, eller 
måske dem alle, er irrelevante for vort emne. 
På grund af mangelen på en mere passende 
overskrift, hvorunder man kan gruppere disse 
hændelser, foreslår jeg, at de fremover samlet 
benævnes som Grænse-UFOIogi. Dette er et 
gunstigt øjeblik til at understrege, at gådens 
aktuelle begrænsninger forbliver 

uidentificerede, og at det påhviler os at »kaste 
vort net så langt ud som muligt«. Vi må også 
fremhæve, at mens de indtil nu diskuterede 
aspekter i dette emne udgør kendte elementer 
af UFO-gåden, repræsenterer de, der nu 
omtales, dets mulige omfang. Til nuværende 
formål kan grænse-UFOIogi omfatte: 

1. Voldsomme brag i luften: Enten som en 
enkelt isoleret lyd eller som lydgrupper adskilt 
ved særlige intervaller, af og til tilbage¬ 
vendende. 

2. Ting, der falder ned fra himlen: Forskellige 
sager, der falder ned inden for unaturligt 
begrænsede områder, eller elementer, der har 
undergået en unaturlig udskillelse. Fler skal 
nævnes byger af sten, mudder, særligt formede 
metal- eller isstykker (tilsyneladende engang 
fremstillet kunstigt), geleagtige og fedtede 
substanser, blodlignende væsker, kødfulde 
substanser, mange slags hvirveldyr og hvirvel¬ 
løse dyr o.s.v. 

3. Unormale mærker på jorden: Lokale 
forandringer, der pludseligt kommer til syne 
(undertiden i løbet af en nat), i landskabet eller 
på en ejendom. Gode eksempler på sådanne 
tildragelser er de berømte »Djævlefodaftryk« i 
Topsham, Devon i 1855 og en mærkelig 
ødelæggelse af afgrøden i Whippingham, Isle 
of Wight, i juli 1967. 

4. Afvigende effekter på planter: Er set ved 
eller nær steder, hvor UFOer formentlig er 

landet eller har svævet lavt nede, selv om man 
ikke har bevist, at UFOer er blevet set dér. Ofte 
ligner mærkelige plantevækster andre, der er 
fundet på veldokumenterede landingssteder, 
og man er kommet til deres formodede 
oprindelse gennem følgeslutninger, f. eks. 
vældige paddehatte, kæmpestore eksemplarer 
af ellers velkendte og meget mindre plantearter 
og abnorme eller hidtil ukendte lav- og 
mosarter. 

5. Observeret teleportation og levitation: Af 
forskellige ting, dyr og personer ved lej¬ 
ligheder, hvor ingen UFOer er sporet. 
Eksempler på kontrollerede hændelser under 
den betegnelse er den meget omtalte 
•Chacomas-teleportation og hø, både, biler, 
heste, køer og visse mennesker, der er blevet 
løftet op mod himlen. Det må bemærkes, at 
skønt hændelserne i denne gruppe varierer i 
detaljerne, er de dog ikke særlig talrige. Deres 
nære lighed med effekter, der er frembragt ved 
de lejligheder, hvor UFOer er til stede, antyder, 
at alle hændelserne muligvis stammer fra de 
samme kræfter. 

Mulige udvidelser: 

Ud over gådens mere indlysende bestanddele 
og de forskellige typer, vi har grupperet under 
Grænse-UFOIogi, eksisterer der en tredje ræk¬ 
ke hændelser, som, skønt de ikke bevisligt er 
tilknyttet UFO-problemet, måske ikke desto 
mindre er en yderligere udvidelse af det. Derfor 
skal vi ikke kun være opmærksomme på dem, 
men være beredt på at spore og systematisk 
optegne relevante oplysninger - skønt 
udvidelsen for nogle undersøgere i bedste fald 
måtte forekomme noget søgt, og skønt 
anstrengelserne med at samle og arkivere 
de tilknyttede data må synes forholdsvis 
uproduktive. Alt materiale i denne gruppe kan 
således betragtes som kun at have en mulig 
forbindelse med fænomenet, og det skal ikke 
tildeles en højere vurdering. 

En kort oversigt over hændelser, der omfat¬ 
ter denne art data, viser at det indeholder: 

1. Usædvanlige væsener, der pludseligt 
kommer til syne og forsvinder (ofte inden for 
bestemte områder) bl. andre Mothman og den 
såkaldte Surrey Puma, blot for at nævne to. 
Deres kommen og gåen falder ofte sammen 
med lokal UFO-aktivitet. 

2. Flusdyr har undertiden været ude for 
uforklarlige lemlæstelser eller er forsvundet, af 


og til i forbavsende stor stil. Mange udbrud sy¬ 
nes at indtræffe samtidig med lokal UFO- 
aktivitet, se f. eks. epidemien i Puerto Rico i 
1975, som den er rapporteret i »UFO Register« 
det år. Sandsynligvis er det berømte tilfælde 
med »Snippy« fra 1967 den kendteste 
hændelse på en uforklarlig dyrelemlæstelse. 

3. Personer af alle aldre og begge køn er 
forsvundet på uforklarlig vis. Det understreges 
kraftigt, at kun ægte uforklaret forsvinden 
regnes med her. Sådanne forsvindinger er 
tilbøjelige til at indtræffe sporadisk; nogle 
gange er kun en enkelt person involveret, 
andre gange grupper eller samfund. De er 
næsten altid begrænset til mindre geografiske 
områder, og, endnu engang, indtræffer de 
sammen med lokal UFO-aktivitet. I den 
forbindelse er det måske relevant at bemærke, 
at ligesom en stor del unge piger rapporterer, 
at de har set UFOer, således ser det også ud til, 
at et relativt stort antal unge kvinder forsvinder i 
de perioder, hvor mange individer synes at 
forsvinde. Kun fremtidige undersøgelser kan 
fastslå, om der findes virkelige forbindelser. 

4. Skibe og flyvemaskiner er pludselig 
forsvundet, uden at man har kunnet give en 
tilfredsstillende forklaring. Igen må man kun 
medtage ægte uforklarlige hændelser. Man må 
straks indrømme, at disse forsvindingers 
modus operandi i bedste fald kun er svagt knyt¬ 
tet til UFO-fænomenet, skønt i dette tilfælde 
kunne de førnævnte hændelser med skibe og 
andre objekter, der er blevet trukket opad af 
ukendte kræfter på en kontrolleret måde, være 
relevant. 

5. Legender og traditioner angående tidlige 
luftanordninger og luftrejser. Myter og tidlig lit¬ 
teratur om ankomst af avancerede 
kulturvæsener - der ofte er i besiddelse af 
overmenneskelige evner - fra himlen eller him¬ 
melske egne. 

Det er meget muligt, at nogle, ja måske alle, 
de foregående kategorier i sidste instans viser 
sig overhovedet ikke at have nogen forbindelse 
med UFO-problemet, skønt vi i mellemtiden i 
vore studier ville begå en fejl ved ikke at følge 
dem indtil det tidspunkt, da en universelt ac¬ 
ceptabel fortolkning kan nås om hver enkelt. 
Dette betyder selvfølgelig meget ekstraarbejde 
til alle, men eftersom emnerne i sig selv ikke er 
helt uden interesse, vil arbejdet nok vise sig 
ikkeatværekedeligt. 

fortsættes i næste nummer 


UFO-NYT 5-78 191 



0.0. Ordinær observation. 

C.E.-O: Nærobservation uden særlige kendetegn, 
hvor objektet er set på så tæt hold, at man 
kan fastslå dets struktur eller form med en 
sådan grad af sikkerhed, at konventionelle 
flyvende genstande kan udelukkes. 


sætning inde i eller i umiddelbar nærhed af 
objektet. 

C.E.-4: 

Tilfælde, hvor mennesker rapporterer om, 
at fremmede væsener med tilknytning til et 
uidentificeret flyvende fartøj klart har grebet 
ind i deres liv. 


C.E.-1: Et flyvende fartøj som i C.E.-O, men set 
inden for en afstand af 150 meter eller min¬ 
dre. 

C.E.-2: Et flyvende fartøj som i C.E.-O eller C.E.-1, 
der tillige efterlader tegn på at have været 
der - såsom landingsmærker, stråling, be¬ 
skadiget vegetation osv. 

C.E.-3: Et flyvende fartøj - som i C.E.-O, C.E.-1 
eller C.E.-2 - hvor der er iagttaget en be- 


C.E., Close Encounter Nærobservation. 

Er en observation refereret i UFO-NYT, 

vil der desuden væreatfinde en stjerne bag 

klassifikationssymbolet. 

Den anvendte gruppering er hentet fra bogen 
U.F.O. Close Encounters fra US/UFO 
Research Lab. Inc., 401 Canyon View, Tucson 
Arizona 85704. 




192 UFO-NYT 5-78 

















Ikke refererede rapporter: 


-3-1978 5000Odense . 0.0. 

27 - 4 - 1978 5200 Odense N. 0 . 0.0. 

31 - 5 - 1978 8370 Hadsten . 0.0. 

7-6-1978 1912 Kbh. V . 0.0. 

28-6-1978 3050 Humlebæk . 0.0. 

23-7-1978 3660 Stenløse . 0.0. 


FALSKE UFOer OVER RUNGSTED 

3 stærkt rødt/orangelysende varmluftsballoner 
over 2960 Rungsted Kyst området Set. Hans 
aften ved 23-tiden. 

3 mystisk langsomt flyvende stærkt orangerøde 
kraftigt lysende objekter i trekantet formation 
var Set. Hans aften ved 23-tiden på færde i 
luftrummet over Rungsted Kyst-området. 

En del henvendelser til »SUFOI«s sekretariat, 
Margrethevej 11, Rungsted, fra ængstelige 
borgere har bevirket en nøjere undersøgelse af 
>>sagen«, og SUFOI kan i dag med sikkerhed 
oplyse, at det, der blev set, var en form for 
varmluftsballoner, som netop Set. Hans aften 


blev sendt op i luften for at drive spas med 
borgerskabet. 

For alt menneskeværk gælder imidlertid 
love. Varmluftsballoner i fri dressur kolliderer 
med paragraffer i både luftfartslove, brandlove 
og herunder også søfartslove. 

Varmluftsballoner er meget farlige, fordi de 
er forsynet med en åben brænder af en eller 
anden art, ellers kan de ikke flyve. Brænderen 
(der kan være flere) kan, hvis fartøjet havarerer 
i utide give anledning til ildpåsættelse. 

Disse flyvende objekter kan være både flotte 
og se meget mystiske ud, men forårsager ger¬ 
ne uro og ængstelse hos mange mennesker og 
de er simpelt hen ulovlige. 

Sidste år var der flere af disse varmlufts¬ 
balloner i maj og juni i Jylland i Århus-området, 
og politiet var glad for SUFOIs medvirken til 
hurtig opklaring af de mange mystiske ting i 
himmelrummet over Århus. 

Men varmluftsballoner er fortsat ulovlige. 

SUFOI har på ganske kort tid helt opklaret 
»sagen« fra Set. Hans aften og ved, hvem der 
står bag spøgen. 

Uddrag af artikel i Ugebladet d. 29. juni 1978. 

fortsættes næste side 


PRESSEMEDDELELSER FRA POLEN 


2 FLYVENDE BOLDE 

Warszawa aftenavis, 22. maj 1977. 

Anna Baginska, filologi-studerende ved 
universitetet i Lodz, fortæller at hun så to 
kugler eller bolde flyve i den stjerneklare 
nat over Lodz. Hun så dem fra vinduet i sin 
lejlighed på 3. etage. De fløj henover den 
sydlige himmel. Farven på det lys, som de 
udsendte, skiftede konstant fra hvidt til rødt, 
fra klart, blændende hvidt til mørkerødt. 
De bevægede sig rundt og fremad, som 
om de prøvede at fange hinanden. Efter 
kort tids forløb forsvandt de på himlen. 
Observationen fandt sted sent om 
aftenen. 


EN FLYVENDE TALLERKEN 
OVER SOCHACZEW? 

11. juli 19 77. I Na rsza wa. 

Mandag den 11. juli 1977 observerede 
indbyggerne omkring Sochaczew og 
Glowno i aftentimerne et oplyst flyvende 
objekt af ukendt oprindelse. Det 
bevægede sig på himlen i betydelig højde. 
UFOet blev observeret kl. 20.49 på den 
nordlige himmel, medens det glødede in¬ 
tensivt ved passagen gennem 
atmosfæren. Der var en hale af røg efter 
objektet. Observationen varede 3Vz minut. 

TheAPRO Bulletin, okt. 1977 
v/ Kim Møller Hansen 

CE1 


20. februar 1978, kl. 21.00 - 20 minutter C.E.O 
Genner Nørreskov 6200 Åbenrå 
Nord45° -Vest30° 

Rapportøren fortæller følgende: Jeg kom 
cyklende mod nord, løftede blikket opad, jeg 
opdagede da en tallerkenformet genstand 
guldskinnende med en lysende prik i midten. 
Den dalede ned bag en bakketop foran mig. Da 
jeg kom op på toppen var den væk, men jeg så 
en ildkugle i det fjerne med kurs mod nord, 
senere skiftede den kurs mod vest, hvor den 
blev stående stille i kort tid, hvorefter den ac¬ 
celererede og forsvandt. 

Objektet foretog både kurs- og højde¬ 
ændringer under observationen; der hørtes 
ikke en lyd. Målt i udstrakt arm, mellem 
tommel- og pegefinger havde objektet ved 
observationens start størrelse som en ært. 

se illustration herunder 


20. februar, Genner Nørreskov. 


20. maj 1978, kl. 23.05 - 8 sek. 

2400 København N.V. 

Vest 15°-øst 15° 

Rapportøren fortæller følgende om hændelsen: 

Jeg stod kl. 23.05 i vores have og så op på 
stjernehimlen, da der pludselig viste sig 3 ob¬ 
jekter som store orangegule tallerkner. De fløj 
for mig at se over vores nabo og hans bagbo i 
ca. 100 meters højde, fra vest mod øst hvor de 
forsvandt bag nogle træer. De bevægede sig 
ikke særligt hurtigt, jeg vil anslå farten i forhold 
til en bil til ca. 70 km/t. 

Heller ikke i dette tilfælde hørtes der nogen 
lyd. 

Meteorologisk instituts vejrberetning fortæl¬ 
ler, at vinden på det pågældende tidspunkt var 
nordøstlig 3 m/s. 

se illustration næste side øverst 


29. maj 1978, kl. 20.15 - 3 minutter CE1 

2920 Charlottenlund 
Vest 15° - sydøst20° 

Rapportøren, der observerede et 50 centimeter 

20. maj, København NV. 


stort objekt, målt i udstrakt arm, fortæller 
følgende: 

Jeg sad på altanen kl. 20.15, med et så jeg en 
stor ting komme glidende lydløst, den havde 
form som et stort T. V. med stor glasrude og et 
rødt lys i højre side, resten var af blankt metal, 


den kom glidende med den store rude bagud. 
Den kom fra vest og gled mod sydøst mod Hel¬ 
lerup. Der er nogle meget høje træer overfor, 
som den passerede bag, men den kom til syne 
igen, den kunne ses gennem grenene. Jeg 
fulgte den så længe det var muligt. C.H. 


29. maj, Charlottenlund. 

SCANDI -rapport 




Fælles Nordisk UFO-møde 

Som kort omtalt i UFO-NYT 3-78 har der været 
afholdt et fælles Nordisk samarbejdsmøde 
mellem en række UFO-organisationer fra de tre 
nordiske lande, Norge, Sverige og Danmark. 
Til mødet var der inviteret flere organisationer 
bl. a. fra Finland, men af forskellige grunde 
havde disse set sig nødsaget til at melde afbud. 

Mødet blev afholdt i dagene 13.-14. maj 
1978. Det vil blive uoverkommeligt at nævne 
alle mødedeltagere ved navn, SUFOI havde 
sendt to repræsentanter: Bent Eriksen, 
Fredericia, og C. H. Pedersen, Rapport¬ 
centralen/Skandinavisk kontakt. 

Initiativtager til mødet NUFOC (Norsk UFO 
Center) havde henlagt mødet til en hytte i Torød 
nær Tønsberg, beliggende i idylliske 
omgivelser. 

Da mødet var afsluttet, havde vi naturligvis 
mange indtryk med hjem, samt et konkret 
samarbejdsprojekt. Det er altid spændende at 
møde de personer med hvem man måske i 
snart mange år har ført en omfattende kor¬ 
respondance. Det er naturligvis ikke mindre 
spændende at stå ansigt til ansigt med 
personer om hvem man på forhånd er sikker 
på, at vedkommende vil man ikke kunne kom¬ 
munikere med grundet forskellig grundhold¬ 
ning til UFO-problematikken. Der blev knyttet 
mange bånd og skabt nye kontakter på mødet, 
gammelt uvenskab blev løst og misforståelser 
ryddet af vejen. 


SUFOIs Bent Eriksen i samtale med Arne Foss, 
Tønsberg 


Mødet blev ledet af Finn Kalvik, SUFOIs 
repræsentant i Norge, et hverv han udførte til 
alles tilfredshed. Sprogvanskelighederne var 
minimale, idet alle var interesseret i at blive hørt 
og forstået, så alle blev tvunget til at overholde 
mødedisciplinen og tale tydeligt. 

Efter mødet blev der udsendt en pressemed¬ 
delelse (UFO-NYT 3-78). Forinden var der 
naturligvis gået mange og lange forhandlinger. 
Man drøftede bl. a. mulighederne for opret¬ 
telsen af en fælles Skandinavisk Rap¬ 
portcentral, men grundet forskellige opfattelser 
og ressourcer, udskydes dette projekt til 
senere. Det, man enedes om, var for det første 
at lægge et samarbejde de forskellige 


Et udsnit af de mange kongresdeltagere ved 
stor astronomisk kikkert, som en af de norske 
deltagere havde medbragt 

Bjarne Håkonsson, Projekt URD, pressemed- Thorvald Berthelsen, UFO-Sverige, og Sven 
de le Isen duplikeres. Oluf Friedrichson, GICOFF. 




organisationer imellem i fastere rammer, så vi 
ikke fremover beskæftiger os med de samme 
ting. Sådan at forstå, at ikke en organisation fra 
hvert land undersøger den samme sag. 
Retningslinierne er endnu ikke vedtaget, idet 
de naturligvis skal tilpasses, så alle kan blive 
tilgodeset. Fra forskellig side vil der blive arbej¬ 


det hen mod et nyt møde inden årsskiftet, hvor 
yderligere detaljer i samarbejdet vil blive 
drøftet. 

Jeg er overbevist om, at dette og kommende 
møder vil være med til at udglatte mis¬ 
forståelser organisationerne imellem, til gavn 
for UFO-sagen i almindelighed. 

C.H. 


ANTONIO RIBERA 


Nogle kommentarer til UMMO-sagen og 
fotografierne fra San José de Valderas 


I foråret 1977 blev der i »Bulletin«, udsendt af 
Center for UFO Studies (CUFOS), bragt et 
veldokumenteret studie inddelt i fem dele af 
den komplekse UMMO-sag og UFO- 
fotografierne taget i Madrids forstæder af en vis 
»Antonio Pardo« og en anden ukendt fotograf. 
Denne sag med fotografierne synes uløseligt 
forbundet med UMMO-gåden, idet det 
fotograferede UFO på undersiden bar mærket 
UMMOAELEWE, eller det påståede mærke fra 
»Hoved-regeringen på UMMO«:)+(. 

Jeg vil gerne komme med nogle kom¬ 
mentarer til denne generelle fremlægning af 
sagen, idet jeg nu har studeret denne sag i 
mere end ti år, med en værdifuld hjælp fra min 
kompagnon Rafael Farriols. Sammen udgav vi 
en detaljeret undersøgelse af Aluche og San 


José de Valderas observationerne, i hvilke 
Santa Monica landingen var inkluderet (1). 

Del 1: »UMMO og observationernes bag¬ 
grund« behøver ingen kommentarer. Denne del 
er korrekt og saglig, og hovedsagelig baseret 
på mine artikler om emnet i det britiske blad 
FSR (2). 

Det samme kan siges om forordet, skrevet af 
Mimi Hynek. 

Del 2: »Analyser af San José de Valderas 
fotografierne og UMMO-dokumenterne« 
kræver lidt flere bemærkninger. Denne analyse 
er udført af Claude Poher, en fransk ingeniør 
som tilhører arbejdsstaben hos »Centre 
National de la Recherche Spatiale« (a) i 
Toulouse, Frankrig. Han brugte de 
imponerende faciliteter der er til stede i 


UFO-NYT 5-78 197 





Centeret til at udføre sine computer-analyser af 
negativerne, som Farriols og jeg sendte til ham. 
I hans »Verifikation af UMMO-dokumenternes 
ægthed« (b) skriver han under punkt 2: 
»Niveauet af videnskabelig viden, der kræves 
for at skabe disse dokumenter (. . .) er rundt 
regnet det, en videnskabelig studerende har 
under de første år af sit studium«. Ifølge Jean- 
Pierre Petit (3), anerkendt fransk matematiker, 
»Maitre de Recherches« fra CNRS (Centre 
National de la Recherche Scientifique) (c), vil 
nogle af UMMO-rapporterne, især det om 
IBOZOO UU, kunne ændre hele vores 
nuværende opfattelse af universet, og gøre den 
generelle relativitetsteori forældet. Og Jean- 
Pierre Petit har i dag en af de bedste hjerner i 
fransk videnskab! En lignende konklusion blev 
nået af den franske biolog, professor Dutuit, 
også en »Maitre de Recherches«, efter at have 
studeret UMMO-dokumenterne i forhold til »De 
Biogenetiske Baser af Levende Væsener der 
bebor Kosmos«. Disse er dommene fra to 
specialiserede videnskabsmænd, og som 
sådan mere værdifulde end en dom fra en 
raket-ingeniør. 


Angående studiet af San José de Valderas 
fotografierne (jeg vil ikke kommentere de 
andre aspekter ved den foregående analyse af 
dokumenterne, som er gjort af Poher, idet jeg 
betragter dem som korrekte) siger Poher under 
punkt Bl (Argumenter der taler for, at bil¬ 
lederne er et »nummer«) af sin analyse (d): 
»Objektet er ikke midt i på noget af 
fotografierne, men altid nær deres øvre kantel¬ 
ler ude i siden (. . .). Dette er fuldstændig 
uforeneligt med en fotograf, der antages at 
være meget ophidset over tilstedeværelsen af 
et uidentificeret flyvende objekt.« Præcis det 
modsatte ville være tilfældet. En nervøs 
fotograf, som fyrer af øjeblikkelig, vil næppe 
centrere sit motiv. Tiden løber, og han/hun øn¬ 
sker at tage så mange billeder som muligt. Hvis 
denne regel er gældende er også McMinnville 
fotografierne et »nummer«, da objektet på det 
første fotografi er placeret i den øverste højre 
side af det synlige felt... og som enhver ved er 
disse billeder de eneste, Dr. William Hartman 
fra Colorado Projektet ikke ville afvise som et 
»nummer«. (4) 


Her er endnu et par af originalfotografierne fra San José de Valderas. 

En anden omstændighed, som både Poher 
og Bill Spaulding overhovedet ingen 
opmærksomhed har vist (og som efter vores 
mening er absolut vigtig), er fotografiernes 
sekvens. Som enhver ved er fotografiske film 
* nummereret; Rafael Farriols og Antonio Lobet 
rekonstruerede omhyggeligt og med megen 
møje objektets bane på et kort over området, 
idet de på dette markerede billede efter billede. 
Resultatet var en rigtig bane, som det let kan 
ses på det vedlagte kort (er ikke gengivet her, 
o.a.). Hvis »fupmageren« eller »fupmagerne« 
gik til sådanne yderligheder i arrangementet af 
deres »practical joke« så vil jeg sige på samme 
måde som franskmændene, »Chapeau!« (»Hat¬ 
ten af!«) for dem begge (idet jeg antager at der 
var to fotografer). 

Det ville være det mest udførligt udarbejdede 
fupnummer i ufologiens historie . . . fordi 
rumskibets ankomst var meddelt på forhånd til 
mindst tre personer i Madrid: Fernando Sesma, 
Enrique Villagrasa og Alicia Araujo, en ansat 
ved den amerikanske ambassade i Spanien 
(men dette kan være ren tilfældighed). 


Og så, hvad skal vi gøre med det 
»bekræftende bevis«, som er repræsenteret af 
de faktiske vidner, der så fartøjet som fløj lavt 
over San José de Valderas ... og som 
beskriver det nøjagtig som det kan ses på 
fotografierne? Var de alle købt af CIA eller 
hvem der nu måtte stå bag UMMO-sagen? Al¬ 
lerede under vores informative samtale i 
Acapulco, Mexico, gjorde jeg Mimi Hynek og 
Richard Heiden opmærksom på, at der simpelt 
hen ingen tid var til at forberede »nummeret« 
og dagen efter sende fotografierne til Madrid- 
avisen »Informaciones«, hvor de blev offentlig¬ 
gjort om eftermiddagen den 2. juni 1967. (Den 
faktiske observation blev gjort klokken 20.20 
den 1. juni 1967). Hvornår blev »»nummeret« 
udarbejdet? I løbet af natten? Absurd. 

Mod slutningen af sin analyse skriver Poher 
(e): »Man gyser også ved at tænke på, at disse 
begivenheder fandt sted på samme tid som 
Condon Komiteens undersøgelser, men 
tilfældigvis (?) offentliggjorde Farriols og 
Ribera ikke deres konklusioner før efter 
komiteens rapport var blevet offentliggjort. 


Slottet ses i baggrunden (se UFO-NYT nr. 1-78 og UFOs i Fokus). 

Man gyser. . . men jeg tror, at vi aldrig vil få alt 
at vide om den historie, som jeg håber at have 
sat en stopper for«. Jeg gyser også, men ved at 
tænke på, at hverken Poher’s eller Spaulding’s 
analyser har sat et punktum for denne sag . . . 
som stadig er åben for spørgsmål. 

Den samme Claude Poher synes at glemme 
(måske bevidst) resultaterne af en un¬ 
dersøgelse under ledelse af ham selv, med 
hjælp fra det franske gendarmeri-korps og 
endog helikoptere der fløj over La Javie 
dmrådet, hvor de (ummitterne o.a.) ifølge nogle 
UMMO-dokumenter for første gang landede 
den 28. marts 1950 i tre OUAWOLEA UEWA 
OEMM (skiveformede skibe). De fortsætter 
med at berette, at de skaffede sig et skjulested, 
hvorfra de foretog tilfældige udfald for at 
rekognoscere i omgivelserne. Under en af dis¬ 
se natlige ture entrede ummitternes arbejds¬ 
styrke et hus på landet, hvor de fik alle 
beboerne til at sove, og prøver blev indsamlet, 
deriblandt biologiske prøver (hår, spyt, vaginal 
sekret osv.) og en samling af menneskeskabte 
genstande. . . deriblandt et voltmeter! 

Claude Poher fortalte mig senere, at det 
franske politi lokaliserede huset, som blev 
ransaget af UMMO-folket: dets navn er »La 
Dépense de La Javie« og det ligger 4 kilometer 
fra denne landsby. Da de ledte i det franske 
politi’s arkiver, fandt de, at et indbrud var blevet 
begået omkring det tidspunkt, der er angivet i 
UMMO-rapporten, og at der blandt de ting, der 
manglede, var et voltmeter! På den anden side 
set erklærede ummitterne, at de udnyttede 
personer ville blive betalt; da Poher prøvede at 
lokalisere dem (de var meget fattige landarbe¬ 
jdere), fandt han dem boende i villaer omkring 
Cannes ved den franske Reviera, hvor de 
levede på et »ouvrier aisé« (f) niveau (5). De 
nægtede at oplyse, hvor den pludselige rigdom 
kom fra. 

Jeg tror således, at hverken UMMO-sagen 
eller sagen omkring fotografierne taget ved 
San José de Valderas er bragt til ende. Begge 
sager er stadig åbne, og flere undersøgelser er 
nødvendige for at nå til nogen konklusion . . . 
om muligt. Og dette helt uden at nævne Ralph 
Blum’s historie, om et UFO identisk med det, 
der blev set ved San José de Valderas, som er 
set og fotograferet, fuldstændig med ) + (tegnet, 
ved Andros Island (fotografierne tilsyneladende 
konfiskeret af militæret) ( 6 ). 

Vi håber på en fortsættelse .. . (g) 


Forfatterens noter: 

(1) A. Ribera og R. Farriols: UN CASO 

PERFECTO, Plaza & Janés, Editores, 
Barcelona 1976 (paperback). Dansk 
udgave: UFOS I FOKUS, SUFOI/Strubes 
Forlag, København 1972. 4 

(2) »The Mysterious UMMO Affair«, Flying Sau¬ 
cer Review, vol. 20 nr. 4-5, vol. 21. 

(3) Personlig korrespondance. 

(4) »Scientific Study of Unidentified Flying Ob- 1 
jekts«, ledet af University of Colorado, 
afdeling IV, 3. kapitel »Studier af 
fotografiske sager«, sag nr. 46, pp 396-407. 
Udgivet af Bantam Books (paperback), 
NewYork, 1968. 

(5) Personlig korrespondance. 

( 6 ) A. Ribera: LOS DOCE TRIANGULOS DE LA 
MUERTE, A.T.E., Barcelona, 1975, p. 44. 


Oversætterens noter: 

(a) »Det Nationale Center for Rumforskning«. 

(b) Se UFO-NYT nummer 1, 1978, side 28. 

(c) Forsknings-leder ved »Det Nationale 
Center for Videnskabelig Forskning«. 

(d) Se UFO-NYT nummer 1, 1978, side 30. 

(e) Se UFO-NYT nummer 1, 1978, side 32. 

(f) -»middelklasse« 

(g) Det skal bemærkes, at SUFOIs holdning til 
UMMO-sagen ikke nødvendigvis er sam¬ 
menfaldende med holdningen, der kom¬ 
mer til udtryk i denne artikel. 

Personlig mener jeg, ligesom Ribera, at 
UMMO-sagen bestemt ikke er slut endnu, 
men er dog uenig med ham på flere andre 
punkter. UMMO-sagen er omfattende og 
kompliceret, og jeg tror ikke, man kan 
komme uden om, at i det mindste visse 
dele af sagen dækker over en form for fup¬ 
nummer, af hvilken karakter det så end kan 
være. 

I en kommende artikel i UFO-NYT vil jeg 
bringe nogle endnu ikke offentliggjorte 
udtalelser om UMMO-sagen, bl. a. af 
Gordon W. Creighton, ligesom jeg vil kom¬ 
me ind på nogle andre aspekter af UMMO- 
sagen og mine egne undersøgelser af dis¬ 
se. Tilsyneladende støtter de hypotesen 
om, at UMMO-sagen er en form for fup¬ 
nummer. 

Kilde: Originalmanuskript fraA. Ribera. 

Oversættelse og noter ved Per Andersen. 

Problemer 

omkring: 

■ UFOer 
og 

kuglelyn 


af Peter A. 
Hansen 



Foto fra 1958. Med åbentstående kameralinse 
er taget et billede af et formodet kuglelyn. 


I UFO-NYT nr. 3, 1978, bragte vi en artikel af Peter A. Hansen, som nævnte 
kuglelyn som en mulig forklaring på en del af SUFOIs UFO-rapporter. Denne 
teori uddybes nærmere i det følgende. 


Lidt om SUFOIs UFO-rapporter 

SUFOI har bl. a. til formål at forestå indsamling 
og bearbejdning af UFO-beretninger. For at 
finde frem til de egentlige UFOer - dvs. ob¬ 
jekter som vi må formode, at den nuværende 
videnskab heller ikke kan forklare - så gen¬ 
nemføres en sortering. 

Det kan ofte lade sig gøre at udpege det sete 
som meteor, komet, planet, satellit ell. lign. 
med detsamme. På lidt længere sigt kan andre 
»UFOer« vise sig at være balloner af forskellig 
art, eller slet og ret mistolkninger af ter¬ 
rængenstande set under specielle forhold. En 
sådan sortering resulterer for det meste i en 
halvering af rapportmaterialet! 

SUFOI modtager i gennemsnit pr. dag 1-3 
UFO-meldinger. 

Når vi mener, at en rapport eksempelvis 
skyldes et meteor, så hænger det sammen med 
den klare beskrivelse, som videnskaben har 
forsynet os med angående meteorer. Et meteor 
kan ikke se ud på ret mange måder og er let 
genkendeligt på sin flyvemåde, retning, 
hastighed og farve. 


Noget tilsvarende kunne siges om 
naturfænomener som: Nordlys, linielyn, 
kometer, bisole, etc. etc. Alt dette er af 
uvurderlig betydning for SUFOIs arbejde med 
rapporterne. Men der er undtagelser. . . 

SUFOIs interesse i en klar kuglelyns¬ 
beskrivelse - og en lille snak med Asger 
Lundbak 

Kuglelyn har været beskrevet i henved 100 år 
eller mere; men beskrivelsen har aldrig været 
så klar og éntydig, at den ikke kunne misforstås 
eller sammenblandes med andet. Det er f. eks. 
ikke muligt klart at sige hvilken farve eller stør¬ 
relse kuglelyn altid optræder med! Ja, det er 
ikke engang til at sige, om de kun forekommer i 
tordenvejr! Der er næppe noget at sige til, at 
mange forskere har fundet »kuglen« for 
besværlig at arbejde med og derefter mistet in¬ 
teressen, eller erklæret den for ikke- 
eksisterende på trods af talrige beretninger. 

SUFOI kan ikke kalde en lille rund UFO-kugle, 
som farer rundt i tordenvejr, for et kuglelyn 

uden en vis form for videnskabelig 
anerkendelse af kuglelynets eksistens! 

- I UFO-NYT nr. 3, 1978, omtalte jeg et be¬ 
søg på Meteorologisk Institut i København. 
Hér havde jeg fået oplyst, at man ikke mente, 
kuglelyn eksisterede! Siden sidst har jeg ringet 
og talt ganske kort med magister Asger 
Lundbak herom. 

Hr. Lundbak anfægtede ikke, at der på 
Instituttet kunne være personer med meninger 
som anført ovenfor. Men personligt troede han 
på kuglelyn. Det blev begrundet med det store 
antal beskrivelser af kuglelyn, som ofte er kom¬ 
met fra særdeles kompetent side. Desuden fik 
jeg at vide, at Instituttet ikke har til opgave at 
beskæftige sig med kuglelyn. Hr. Lundbak 
påpegede også det urimelige i, at et lille land 
som Danmark skulle stå for en stor og måske 
kostbar videnskabelig undersøgelse af et så 
sjældent forekommende fænomen. 

Synspunktet virker umiddelbart rimeligt, men 
det er nok et spørgsmål, om det holder, når 
man kigger på de mange rapporter, SUFOI 
årligt modtager om flyvende kugler med eller 
uden ledsagende tordenvejr. 

Jeg fik samtidig at vide, at man ikke officielt 
indsamler rapporter om kuglelyn i Danmark. 

Jeg spurgte, om man i Danmark rådede over 
et »all-sky-camera«, som konstant af¬ 
fotograferer himlen. Sådanne metoder 
anvendes visse steder i USA til at fotografere 
meteorer. Disse fotografiske plader har man for 
nylig gennemgået for om muligt at finde spor 
efter kuglelyn. Man mener at have fundet et 
sådant bevis (New Scientist Vol. 69 No 989). - 
Asger Lundbak kunne oplyse, at man på 
Grønland bruger et sådant kamera, men at 
man hér er interesserede i fænomenet nordlys. 

Til sidst fik jeg lyst til at spørge magisteren, 
hvad han egentlig mente om os »UFOIoger«. 
Som svar fik jeg at vide: . . . »at vi er blevet 
fornuftigere med tiden«! Det tog jeg som en 
kompliment! 

Men hvad véd man så i dag om kuglelyn 

- om de da findes? 

For at kunne studere kuglelyn benyttes i første 
omgang samme fremgangsmåde som ved 
studier af - øvrige - UFOer: nemlig at foretage 
en indsamling af observationsberetninger. 

Sådanne indsamlinger har været foretaget i 
USA og - vist nok - også i Sovjet. I USA har folk 


som: Brand, Charman, Rayle, McNally og 
Norinder stået for hver deres projekter af den¬ 
ne art. De har offentliggjort resultaterne gen¬ 
nem videnskabelige tidsskrifter. Heraf er det 
fremgået, at der er stor usikkerhed om så 
simple forhold som kuglelynets størrelse 
(diameter) og farve. Figur 1 viser den relative 
hyppighed i forhold til kuglernes diametre. Intet 
af dette er direkte målt; det hviler alt sammen 
på observatørernes skøn (ligesom SUFOIs 
UFO-rapporter). Bemærk at kuglelyn over 1 
meter i diameter kun rapporteres yderst 
sjældent. 

Samtlige 5 undersøgelser er hér gengivet på 
samme tegning: 




Figur 2 viser kuglernes farver i én af un¬ 
dersøgelserne. Jeg har valgt Neil Charman, 
som i 1976 så nærmere på 46 indsamlede 
tilfælde fra Storbritannien. Ingen bestemt farve 
synes typisk for kuglelynene! Måske det er 
værd at bemærke, at farverne gul/orange/- 

hvid tegner sig for over halvdelen, ligesom 
tilfældet er med de af SUFOI undersøgte UFO- 
rapporter. 

Desuden kan det tilføjes, at end ikke formen 
på rapporterede kuglelyn altid beskrives 
overensstemmende! Runde, aflange og helt 
specielt udformede udgaver er blevet rap¬ 
porteret; rundformen dog hyppigst. 

Eksempler på kuglelyns¬ 
beretninger 

Da Asger Lundbak nævnte, at »kompetente« 
personer havde rapporteret om kuglelyn, vil jeg 
tro, at han bl. a. havde den nu afdøde danske 
astronom Luplau Janssen i tankerne. 

I Politiken - 18. april 1939 - kan man læse om 
episoden. Efter selv at have observeret en 
sådan kugle på nærmeste hold blev Luplau 
Janssen spurgt om sit indtryk og svarede: »Jeg 
blev for alvor overbevist om, at kuglelyn ikke er 
fantasi. Mange har som jeg ment, at fantasien 
havde spillet for stor en rolle hos de men¬ 
nesker, der har hævdet at have set kuglelyn . . . 
nu er jeg overbevist!« 


Luplau Janssen. 



Episoden, der gjorde udslaget, foregik dagen 
før i L. Janssens private observatorium i 
København, Urania-observatoriet. Selv fortæl¬ 
ler han herom: »Klokken var et kvarter i otte. 
Jeg var gået ind i observatoriet for at 
beskæftige mig med noget så prosaisk som at 
reparere en stol, og for at få bedre lys havde jeg 
lukket observatoriets store kuppel op. Jeg var 
såmænd ikke klar over, at et uvejr var brudt løs, 
før jeg pludselig hørte en kraftig hvislen - og i 
det samme så jeg en stor rullende lysmasse en 
halv snes meter uden for kuplen komme 
jagende gennem kuplen ind i observatoriet 
stadig ledsaget af en voldsom hvislen. Et par 
meter fra, hvor jeg sad, rullede den videre gen¬ 
nem observatoriet og ned ad trappen ind gen¬ 
nem døren til min private lejlighed nedenunder 
. . . hernede tog ildkuglen retning mod kak¬ 
kelovnen, hvor den forsvandt ind gennem en 
åben luge. Derpå hørte vi (min kone og jeg) 
udefra to »pistolskud«. Og så var det forbi!« 

Luplau Janssens observation er relativt 
kendt blandt fagfolk, men alligevel er det ikke 
nok til, at man ønskerat foretage en indsamling 
af rapporter om fænomenet for derved at opnå 
et større kendskab til sagen. 

Danmarks Radio og kuglelyn 

Et af radioens kendte ugentlige programmer - 
Lexikon - bragte den 6/5 i år en opfordring til 
lytterne om at skrive ind til redaktionen for at 
fortælle om egne erfaringer med kuglelyn. I 
senere udsendelser bragtes så et udpluk af dis¬ 
se beretninger. 


Den stiplede linie viser kuglelynets vej 
gennem observatoriets kuppel. 

Astronomen Bo Reipurth Jensen stod for ind¬ 
slaget. Ved en senere samtale fortalte han 
videnskabelig interesse for sagen. De ind¬ 
komne beretninger vil blive arkiveret hos hr. 
Reipurth Jensen, men foreløbig skal de ikke ind¬ 
gå i noget videnskabeligt arbejde. Emnet 
videnskabelig interesse for sagen. De ind¬ 
komne beretninger vil blive arkiveret hos hr. 
Reipurth Jensen, men foreløbig skal de ikke 
indgå i noget videnskabeligt arbejde. Emnet 
betragtes fra Lexikons side som foreløbig 
afsluttet. 

Her bringes - i let forkortet udgave - tre 
beretninger fra »Lexikons« udsendelse d. 27/5 
1978: 

1 . 

En dame fra Varde fortæller, at hun for ca. 30 år 
siden ferierede nær Vestkysten. Under et 
heftigt tordenvejr søgte hun og sønnen ly hos 
bekendte i et nærliggende sommerhus. Herfra 
så de gennem ruden et formodet kuglelyn, som 
lå og rullede i strandkanten. Dets farve 
beskrives som »ild«, og størrelsen var omkring 
en halv meter i diameter. 

2 . 

En luftkaptajn fløj i 1947 sit fly (DC 3) på 
strækningen Marseille - London. Flyet befandt 
sig lige under et tæt skydække, som ikke havde 
noget med tordenskyer at gøre. Gennem et hul 
i flyet havde man ladet radioantennen glide ud, 
så den slæbte efter flyet. Antennen var 50 
meter lang. På et tidspunkt kom en ildkugle ind 
i maskinen. Den beskrives som 15-20 cm i 
diameter. Den lyste kraftigt, men ikke 
skærende. Lyset var hvidligt/gult. Den stop¬ 
pede op i knæhøjde, hvor den »pulserede«. Der 
var en let røgudvikling efter den. Kuglen var 
formodentlig kommet gennem det hul, man 
havde til antennen, som var forsvundet efter 
episoden. Kuglen eksploderede med et knald, 
men uden nogen varmevjrkning. Piloten fortæl¬ 
ler, at han er fortrolig med Sankt Elmsild, men 
at det er helt forskelligt fra kuglelyn. 


3. 

En herre fra Rønne fortæller, at han for ca. 30 år 
siden ferierede nær Frederikssund. Det var en 
varm sommerdag og blikstille. Pludselig hørte 
han en hvislen i luften lige over sig. Han så dér 
en blændende ildkugle, som bevægede sig i 


retning fra øst mod vest. Den bevægede sig 
med hurtige sæt fra den ene side til den anden. 
Størrelsen svarede til en meget stor tennisbold; 
farten var vel omkring 30 km/t. Den udviklede 
en let grå/hvid røg, som tegnede et zig-zag 
spor efter kuglen. 

Hvad véd vi nu om kuglelyn? 

Idet ildkuglerne optræder både i tordenvejr og i 
solskin, er det nærliggende at formode, at der 
måske er tale om mindst to forskellige 
fænomener: En kugletype som udløses - eller 
muligvis skabes - af et forudgående linielyn, og 
en type som kan dannes uden disses store 
strømstyrke- og varmekoncentrationer, som 
lynbaner besidder. 

For at gøre noget ved en sådan teori må man 
søge at skaffe sig et tilpas stort materiale. 
Dernæst må man se på grupperne - »torden¬ 
vejrsrapporter« og »solskinsrapporter« - hver 
forlig i håb om at finde afgørende forskelle på 
dem. 

Men forat resumere: 

Vi ved om kuglelyn, at: 

a) Der er tvivl blandt meteorologer om deres 
eksistens. 

b) Der findes et stort antal rapporter herom fra 
ind- og udland. 

c) Tilsyneladende mener ingen offentlige, 
videnskabelige institutioner herhjemme, at 
det er deres opgave at indsamle rapporter 
om kuglelyn endsige at forske i sagen. 

d) Beretninger om kuglelyn kommer også fra 
såkaldt »kompetent« side. 

e) Navnet »kuglelyn« er misvisende; det dæk¬ 
ker langtfra alle rapporter om ildkugler. 

f) Størrelsen varierer fra nogle få cm til godt 1 
meter. 

g) Farven dækker alle nuancer i spektret. 

h) Fænomenet optræder både med og uden 
hørlig lyd. 

i) En del af kuglerne har utvivlsomt noget med 
torden at gøre. 

j) Kuglelynsrapporter har mange fællestræk 
med gængse UFO-beskrivelser. 

Hvad nu? 

Jeg har søgt at vise, at kuglelynet for tiden er at 
betragte som videnskabens UFO. Og det er 
mere end det: Det er også et UFO i SUFOIs 
forstand af ordet. Da et kuglelyn ikke klart kan 
beskrives og bestemmes, vil en rapport herom 
nødvendigvis ende i vores UFO-arkiver. Mange 

Formodet kuglelyn med sit spor. Foto fra 1939. 
Filmet med levende billeder, hvorfor der ses en 
adskillelse mellem to enkeltbilleder. 


har nok i tidens løb holdt sig tilbage for at rap¬ 
portere om disse ting, idet man vel har tænkt 
som så: »Det er nok bare et kuglelyn«! 

Fra nu af vil SUFOI også bevidst indsamle 
rapporter herom, idet andre jo ikke gør det her 
i landet. 

Vi starter derfor med en opfordring til alle 
læsere, deres venner og bekendte: 


Har De oplevet et fænomen, som 
De har antaget for et kuglelyn, så 
fortæl os herom. Vi vil være 
taknemmelige for at høre om det 
hurtigt, så vi allerede i næste 
nummer kan omtale de første 
tilfælde! 

Skriv til: SUFOI, Postbox 6, 
2820 Gentofte, eller ring: 
01 - 67 08 93. 


Kilder: 

1. Personlige breve og samtaler 

2. S. Singer: The Nature of Ball Lightning, 1971 

3. New Scientist, Vol. 69 p. 444 

4. Bulletin of the American Physical Society, 
Vol. 20, p. 659 

5. Danmarks Radio, Lexicon, 27/5 1978. 

Peter A. Hansen 


Fortæl venner og bekendte 
om UFO-NYT 

Jo flere abonnenter vi får, des mere UFO- 
forskning kan vi få i gang herhjemme. 

Alt SUFOI’s arbejde afhænger af frivillig, 
ulønnet indsats. 


FOKUS 

Flår artiklen på side 197-200 - og omtalen 
i nr. 1/78 - givet Dem lyst til selv at »dyk¬ 
ke« ned i den mystiske sag? Så har SUFOI 
et meget lille restoplag af bogen UFOs i 
Fokus. Den sælges til medlemmer for 
kun kr. 36,50 (bogladepris ca. kr. 48,60). 
Bestil på giro 9 11 77 25 - og mærk ven¬ 
ligst talonen »UFOs i Fokus«. 


FOTA-orientering 

Først må vi beklage overskriften i sidste 
nummer på side 165. Det var en »smut¬ 
ter«. Der skulle naturligvis have stået 
»FOTA-orientering«. 

Desværre har ferie, medvirken i Tv¬ 
udsendelse og sammentræf af omstæn¬ 
digheder hindret, at en rapport kunne 
komme i dette nummer. 

Men - dels kan De høre nyt på kongres¬ 
sen den 15. oktober, dels skulle FOTA- 
orientering være tilbage i nr. 6/78! 

Følgende artikel blev først bragt i tidsskriftet IC ARUS vol. 32, side 473 i 1977, og vi bringer den 
her, med forfatterens tilladelse, som et bidrag til debatten om liv i universet, og som et muligt svar 
på det gammelkendte spørgsmål: »Hvis UFOerne er bemandet med intelligensvæsener udefra, 
hvorfor kontakter de os så ikke?«. 

Artiklens opbygning og stil er den traditionelle for artikler i videnskabelige tidsskrifter, og den 
kan måske virke fremmed for en del af UFO-NYTs læsere. På trods af dette bringer vi den i den 
oprindelige form, for også at introducere denne form for litteratur for læserne. OJK 

Fremmede væseners fravær på Jorden og udsig¬ 
terne for kontakt med ikke-jordiske intelligens¬ 
væsener (CETI). 1. del. 

a t David W. Schwartzman 
: afd. for geologi og geografi, 

Howard University, 

Washington D.C. 20059, USA 

Fremmede væseners fravær her på 
Jorden, på trods af, at en »Galaktisk 
Klub« sandsynligvis eksisterer, skyldes 
vores næsten enestående position i 
øjeblikket, hvor vi er lige ved at blive 
medlemmer. Denne opfattelse støtter 
synspunktet, at vi bliver holdt under 
observation af ikke-jordiske intel¬ 
ligensvæsener, og den reducerer 
chancerne for kontakt ved hjælp af 
radioteleskoper. 

Det er muligt, at de ældste og mest avancerede 
civilisationer på fjerne stjerner har opnået et 


perfekt kommunikationsniveau og har dannet 
en slags forening af kommunikerende intel¬ 
ligensvæsener. Vi er først for nylig blevet 
kvalificerede til at kunne blive medlemmer, og 
sandsynligvis undersøges vore forhold for 
øjeblikket. I lyset af den nuværende kaotiske 
politiske og økonomiske situation i verden er 
det på ingen måde givet, at vi bliver godkendt 
som medlemmer. Bernal (1967) 


Grunden til, at de ikke blander sig i Jordens af¬ 
færer er, at kosmisk medmenneskelighed ikke 
er fremmed for dem. Fialkowski (1977) 


Iblandt videnskabsfolk er den fremherskende 
mening den, at der findes ikke-jordisk liv i 
overflod, og måske milliarder af sandsynlige 
civilisationer i vores egen Galakse. Imidlertid 
har Hart (1975) i en artikel for nylig sat et 
spørgsmålstegn ved denne opfattelse med et 
simpelt argument: Hvis der eksisterer andre 
civilisationer, skulle de have koloniseret Jorden 
- eftersom de ikke er her, findes de ikke - 
såfremt man antager, at kolonisation er en 
sandsynlig strategi, også for fremmede. Ved 
hjælp af denne antagelse om ikke-kontakt kan 
man overbevisende argumentere for ideen om, 
at der ikke findes fremmede civilisationer. 


Psykologiske, sociologiske og tidsmæssige 
argumenter imod konklusionen kan man meget 
overbevisende afvise. For eksempel er de svar 
på problemet, som vil forklare den manglende 
kolonisation med tekniske vanskeligheder ved 
hurtig interstellar rumflyvning eller mangel på 
motivation, ikke overbevisende, bare set ud fra 
vor egen sandsynlige teknologiske fremtid. 
Desuden er det yderst sandsynligt, at i det 
mindste én civilisation er interesseret i 
galaktisk udforskning (se også Kuiper og Mor¬ 
ris, 1977). Jones (1976) støtter dette med mere 
nøjagtige beregninger af de sandsynlige 
koloniseringshastigheder. 

Harts argument er betvivlet af Cox (1976), 
som ser nøjere på grænsebetingelserne for en 
kolonisation. Han siger, at den tid, som nogle få 
civilisationer har haft til at kolonisere i 
galaksens historie, måske har været alt for kort 
(de fysiske og sociologiske argumenter er 
trivielle i sammenligning med dette). Selv hans 
antagelser (som i øvrigt efter min mening er 
meget konservative, for civilisationer på et 
stade som for os må ligne »magi« (Sagan, 
1973a)) fører til kolonisation af Jorden i løbet af 
nogle få millioner år, såfremt antallet af 
civilisationer i galaksen er større end cirka 
50.000. I øvrigt nævner han, at kolonisering 
som sådan ikke nødvendigvis må finde sted; 
det ville være meget nemmere for fremmede 
væsener at udforske galaksen og så efterlade 
Bracewell-sonder (Bracewell 1974) (En 
Bracewell-sonde er et ubemandet rumskib, 
som kan kontakte en civilisation, når den når et 
givet udviklingstrin, for eksempel radiokom¬ 
munikation. Sonden fortæller så automatisk om 
sin tilstedeværelse, oprindelse og eventuelt 
andet, for eksempel giver anvisninger på 
tekniske fremskridt, o.a.). Jeg mener, at det er 
højest sandsynligt at dette er sket (d.v.s. at der 
findes en Bracewell-sonde i nærheden af 
Jorden o.a.) blot der findes måre end én frem¬ 
med civilisation, og selv om kolonisation aldrig 
forekommer. Hart (privat kontakt, 1976) 
foreslår et andet argument for, at vi er alene: 
Der kan have været nogle millioner år imellem 
den første og den anden civilisation i galaksen, 
og i så fald ville nummer ét-kulturen have 
koloniseret hele galaksen før nummer to 
overhovedet opstod. Han siger, at da vi ikke er 
et produkt af en sådan kolonisering, er vi alene. 
Jeg er ikke enig med ham i dette, idet jeg mener, 
at overvågning og eventuel kontakt er 
sandsynlige fremgangsmåder, mens 
kolonisation ikke er det. Dette ligger 
selvfølgelig tæt op ad Balis (1973) zoo¬ 
hypotese (som siger, at vi ikke kan komme i 
kontakt med de fremmede, fordi vi af en eller 
anden grund udgør et »kosmisk reservat« - 
o.a.), som Hart afviser, fordi han mener, at den 
er umulig at efterprøve. Sovjetunionen søger, 
som en del af deres CETI-forskning efter 
Bracewell-sonder i solsystemet; og dette er 
næsten en anerkendelse af zoo-hypotesen. 

Harts argument står i skarp kontrast til 
Shklovskij og Sagans (1966) overslag over 
antallet af civilisationer. Disse nævner 


endvidere, at »effektiv interstellar rumflyvning« 
efter al sandsynlighed udvikles af enhver 
civilisation, som blot er tilstrækkelig ældre end 
vor. Tager man deres anslåede antal 
civilisationer, 10 6 (= 1.000.000) og sætter man 
en civilisations varighed til 10 7 år, så får man - 
hvis man antager, at der er en kontakt et eller 
andet sted i galaksen pr. civilisation pr. år - 
cirka 10 +s besøg pr. år, pr. planet, eller et 
besøg pr. 100.000 år i gennemsnit. Sagan 
nævner, at levetiden og kolo¬ 
niseringshastigheden eventuelt kan øges 
betydeligt ved »feedback effekten« (von 
Hoerner, 1961), som opstår, når der også 
forekommer gensidig radiokontakt. (Det skal 
nævnes her, at en civilisations levetid er en af 
de mest omdiskuterede værdier i CETI 
forskningen. 10.000.000 år er lang tid, især når 
man tænker på at vor civilisation har eksisteret 
(i CETI-forstand) i knap 50 år, og at vi efter 
manges mening ikke har ret meget længere 
tilbage. Sætter vi levetiden til 100 år, får vi i 
stedet et besøg pr. 10 mia. år (= cirka Jordens 
alder!) pr. planet, o.a.) 

Harts og Jones’ argumenter er dog ret 
overbevisende, såfremt Harts antagelse, at 
»de« ikke er her, holder. Afvisningen af denne 
antagelse kalder Hart for »UFO-hypotesen« 
(det vil sige, at UFOer skulle være af ikke- 
jordisk oprindelse). Han afviser denne 
hypotese ved at sige: »Da meget få astronomer 
tror på UFO-hypotesen, synes det unødvendigt 
at diskutere mine egne grunde til at afvise den«. 
Hart har selvfølgelig ret i, at meget få 
astronomer tror, at UFOer er ikke-jordiske 
fartøjer. Sturrock (1977) fandt, at 1356 
medlemmer af American Astronomical Society 
vurderede sandsynligheden for, at UFOerne er 
ikke-jordiske, til 3%, sammenlignet med en 
sandsynlighed på 78% for en eller anden 
konventionel forklaring. Imidlertid svarede 
23%, at UFO-problemet »bestemt« fortjener at 
blive studeret videnskabeligt, mens 30% 
svarede, at det »sandsynligvis« fortjener et 
videnskabeligt studium. (Se UFO-NYT nr. 4/77 
og 6/77. red.) Det er værd at bemærke, at selv 
om Sagan (1972) også afviser UFO-hypotesen, 
så mener han, at besøg udefra kan være 
forekommet i historisk tid, jævnfør 
beregningen af besøgshyppigheden fra før. 


(Fortsættes i næste nummer). 

EN UGE I MELLERUP 


En »anmeldelse« af UFO-78 

Der er alt for mange UFO-interesserede i 
Danmark, som ikke har opdaget, at der er 
noget som hedder UFO-seminarer hvert år i 
sommerferien. I år foregik det i ugen 22.-29. juli 
på FDF-ledercenteret i Mellerup midt i Sønder¬ 
jylland, og det var 4. gang, et arrangement af 
den art blev afholdt. Tidligere kaldtes ar¬ 
rangementet UFO-Camping, og det foregik på 
en lidt anden måde. På trods af et godt 
program var der alt for få deltagere i år, og man 
kan fundere over hvorfor; måske var det belig¬ 
genheden. I hvert fald kunne arrangementet 
kun lige løbe rundt) og det er for lidt. Hele ugen 
var arrangeret af Åbenrå UFO-Gruppe, som 
består af en halv snes medlemmer, og UFO 78 
var ligesom de andre års seminarer arrangeret 
uafhængigt af de forskellige UFO- 
organisationer i landet, helt bevidst for at åbne 
mulighed for at alle kan komme uden atføle sig 
udenfor. Planlægningsgruppen havde lagt et 
bredt program, og den var uden skyld i at et par 
arrangementer måtte erstattes af 
improviserede indlæg fra nogle af de 
tilstedeværende. Det er altid det store diskus¬ 
sionsemne, om et sådant arrangement skal 
være et »rent« UFO-arrangement, eller om man 
skal tage nogle af de såkaldte grænseområder 
med ind som foredragsemner. Det er nok 
umuligt i Danmark at finde tilstrækkeligt gode 
foredragsholdere år efter år, hvis man kun skal 
beskæftige sig med UFOer, og endelig er der jo 
også meget delte meninger om, hvad UFO- 
sagen indbefatter. Efter min mening er det 
mange gange en strid om kejserens skæg, for 
det, jeg kommer til arrangementerne efter år 
efter år, er ikke så meget foredragene, men 
mere den kontakt, man får med andre interes¬ 
serede i løbet af sådan en uge. Man møder 
gamle bekendte fra tidligere år, og man har 
mulighed for at finde ny venner. Mulighederne 
for dette var især gode i år, fordi alle boede og 
spiste samme sted som foredragene blev holdt 
- der var cirka 25 »fastboende«, og der kom 
gennemsnitlig lige så mange til rundt omkring 
fra til hvert foredrag. 

Det er mit indtryk, at der ikke er ret mange, 
som ved, hvad der foregår ved et sådant ar¬ 
rangement, og mange mener måske, at »det 


ikke er noget for nogen, som ikke kender så 
meget til sagen« - og intet kan vist være mere 
forkert. Fler har man netop mulighed for at 
snakke med andre ligesindede om de ting, som 
optager én, og man kan oven i købet komme til 
at snakke med folk, som måske har lidt mere 
erfaring at dele ud af. 

Flusk det til næste år, når der bliver kaldt til 
UFO-79. Arrangementet er for alle, og selv om 
måske ikke alle programpunkter interesserer 
én, er muligheden for kontakt og hyggeligt 
samvær det, som får i hvert fald undertegnede 
til at møde op år efter år. Tag dette som min 
og mange andres varmeste anbefaling. 

Til næste år arrangeres seminaret af Bent 
Eriksen, Fredericia; Willy Wegner, Ålborg, og 
Jens-Flenrik Glintborg, Odense. Stedet er 
endnu ikke bestemt; tiden bliver nok sat til 
først i industriferien, og programmet bliver 
sikkert bedre end nogen sinde før! 

Ole J. Knudsen 


HVAD BRUGES DET TIL? 

Vi har til undersøgelse fået et lille gult 
metalagtigt materiale. Undersøgelser 
viser, at det består af ca. 60% mangan og 
ca. 30% jern. Flerudover ca. 10% andre 
forskellige stoffer. Vægtfylden er: 7,63. 
Flvad kan det tænkes at have været benyt¬ 
tet til? Evt. hvor i industrien benyttes 
sådant materiale? 

Da vi ved, at vi har en uddannelsesmæs¬ 
sigt meget vidtspændende læserskare, 
appellerer vi på denne måde til de af vore 
medlemmer, som måtte have en 
specialviden på dette område. 

Kontakt venligst: 

SUFOIs Efterforskningsafdeling, 

Ole Henningsen, 

Duegård, Højrebyvej 59, 

4920 Søllested 

TV-UDSENDELSEN 
I SEPTEMBER 

Af Ole J. Knudsen 
Foto: HS. 


Så De UFO-udsendelsen i TV i september 
måned? Udsendelsen blev produceret af Ove 
Lind fra NATEK-redaktionen, og den er optaget 
i juli måned rundt omkring i Danmark. På grund 
af produktionstiden for UFO-NYT har vi ikke 
haft mulighed for at advisere læserne på 
forhånd om udsendelsen, og da dette skrives, 
har vi heller ikke set den. I nummer 6 vender vi 
tilbage til emnet med flere billeder og en 
anmeldelse, men her viser vi nogle billeder 
taget under optagelserne. Et TV-hold 
bestående af Ove Lind, script-girl, fotograf, 
lydmand og lysmand rejste landet rundt, og 
man startede i Århus, hvor Per Andersen og 
undertegnede var sat stævne. Da vejret var fint, 
blev vi enige om at skyde optagelsen med mig i 
Universitetsparken - måske havde det også lidt 
at sige, at jeg bor på 5. sal og at TV-udstyret ve¬ 
jer omkring 100 kg! 



På billede 1 rækker Ove Lind mig et UFO- 
foto (i øvrigt et yderst suspekt billede fra Iran) til 
kommentering. 

Per, som er datakonsulent for SUFOI, viste et 
eksempel på, hvordan man henter UFO- 
informationer ud af et dataanlæg, og 
optagelsen foregik på Dataland i Århus. Bil¬ 



lederne (2 og 3) viser situationer herfra. Den 
bemærkning, som Ove Lind morer sig over, 
kom ikke med i udsendelsen. 

Sidste SUFOI-koryfæ i rækken var vores 
forskningstekniske medarbejder, Bent Aalberg 

fra Brandelev. Han blev interviewet i sit hjem, 
og vi ser ham på billede 4 med et udvalg af 
teknikken, blandt andet to prototyper på UFO- 
detektorer. Den ene hænger på væggen (ikke 
»»dillen«!) og den anden er indbygget i den 
legetøjsrobot, som står på bordet. Telefonen er 
også af et noget specielt tilsnit, men så vidt 
vides indeholder den ikke andet end hvad en 
almindelig telefon bør indeholde - endnu da. 



Udsendelsens sidste interview var med 
Henrik Stub, og optagelsen foregik midt i 
SUFOIs jubilæumsudstilling, mens den var 
opstillet i Odense. Ove Lind står med en af de 
nyere UFO-bøger i hånden, Seargents UFOs: A 
Scientific Enigma. 

Vi venter, at TV-udsendelsen vil bevirke en 
masse henvendelser til SUFOI, og vi håber især 
på, at seerne vil huske, at vi står for den seriøse 
UFO-forskning i Danmark, også hvis de engang 
selv har en UFO-oplevelse. 


NATEK-redaktionen har meddelt os, at 
UFO-udsendelsen sandsynligvis vil blive 
genudsendt grundet overvældende inter¬ 
esse. Hold venligst øje med TV-program- 
merne. 


DR. HARRIS TILSLUTTER 
SIGPSI 

Astronomen, dr. phil. Daniel H. Harris, der 
er konsulent for den amerikanske UFO- 
organisation APRO, har accepteret et full- 
time job som forskningsleder ved Projekt 
Starlight International i Austin i Texas. 
Projekt Starlight er et projekt, der 
beskæftiger sig med fysiske målinger og 
sporinger af UFO-fænomener i USA. (Se 
UFO-NYT nr. 4, 1976). 

Dr. Harris’ arbejde ved projektet 
begyndte officielt den 1. september 1977. 
Hans erfaring og evne til at skrive tekniske 
og videnskabelige artikler muliggør, at in¬ 
formationer om procedurer, tekniske in¬ 
strumenter og udstyr samt resultater fra 
Laboratory of Instrumented UFO 
Research kan meddeles mere klart og ef¬ 
fektivt til videnskabelige forskere og 
teknikere. 

Der er måske nu dannet præcedens, 
idet Dr. Harris tilsyneladende er den første 
videnskabsmand nogen sinde, der er 
blevet fuldtids ansat ved den private UFO- 
forskning. 

Man må håbe, at Dr, Harris’ 
forhåbentlige succes og resultater senere 
vil anspore andre professionelle 
videnskabsmænd til at blive ansat som 
seriøse udforskere af UFO-fænomenets 
beskaffenhed. 

Dr. Harris er interesseret i at høre fra 
professionelle videnskabsmænd fra alle 
discipliner med viden eller ideer, som 
muligvis kan vise sig at være relevant for 
problemerne i instrumentel og/eller mere 
generel UFO-forskning. 

The APRO Bulletin , oktober 1977 
v/Kim Møller Hansen 

SUFOIs kommentar: 

Samtidig med, at vi lykønsker Projekt 
Starlight, kan vi ikke bare os for at udstø¬ 
de et lille hjertesuk. 

Når PSI kan lønne en medarbejder, ty¬ 
der det på, at man i USA er mere gavmilde 
med legater end her hos os. SUFOI er 
nødt til at basere alt arbejde på ulønnet 
fritidsindsats - men vi har da lov at hå¬ 
be .. . 

rumfarts 

- notitser 


ved Ole J. Knudsen 

C osmos 954- 
ulykken 

Hvad ledte man efter? 

Den 24. januar i år faldt den sovjettiske satellit 
Cosmos 954 ned over Canada, og dette gav an¬ 
ledning til store overskrifter i aviserne. Årsagen 
til den megen omtale var, at der var en atom¬ 
reaktor ombord, så det var lige et emne, som 
passede i den omfattende atomkraft-debat. 

Før man hopper på historierne om flyvende 
kæmpekraftværker, må man se på kendsger¬ 
ningerne og se, hvor lidt der er at hoppe på! I 
en jordbunden reaktor er der mere end 100 
tons Uran - i Cosmos 954 var der 45 kg. Elektri¬ 
citeten bliver også produceret på to vidt for¬ 
skellige måder. På Jorden foregår det ved, at 
damp fra reaktoren driver en turbine rundt - i 
satellitten sker det ved at forbinde den varme 
klump Uran i reaktoren med det kolde verdens¬ 
rum ved hjælp af nogle Germanium-Silicium¬ 
stænger, såkaldte halvledere, der har den egen¬ 
skab, at de producerer strøm, hvis de to ender 
af stængerne har forskellig temperatur. 

Cosmos 954 var en havovervågnings-satellit. 
Normalt bliver disse sendt op i en højere bane, 
når de ikke skal bruges mere, og de vil så først 
vende tilbage og brænde op i Jordens atmos¬ 
fære, når radioaktiviteten er forsvundet (om ca. 
1000 år). Denne gang gik der imidlertid noget 
galt under baneændringen, og satellitten styr¬ 
tede ind i atmosfæren. Det forreste af en satellit 
bliver varmet voldsomt op, når den kommer ind 
i atmosfæren - faktisk vil de fleste stoffer for¬ 
dampe. Man sætter derfor altid en satellit¬ 
reaktor i spidsen af satellitten, så den vil for¬ 
dampe først, hvis rumskibet ved en fejltagelse 
skulle falde ned. Det var også tilfældet med 


Cosmos 954 - selv efter lange og grundige un¬ 
dersøgelser af flere hundrede kvadrat¬ 
kilometer omkring nedslagsstedet i Canada, 
fandt man ingen spor af reaktoren. 

Nogle af de stumper, man fandt, var faktisk 
radioaktive - men stumperne stammede ikke 
fra reaktoren. 

Ingen af stumperne var så radioaktive, at 
man øjeblikkelig ville falde død om. Den mest 
aktive stump skulle man faktisk have ligget 
oven på i over en time, hvis man skulle have 
modtaget en farlig dosis stråling, og selv om 
stumper af reaktoren eventuelt havde nået jor¬ 
den, ville de ikke have været farligere. I et så 
øde område, som der er tale om, er det højst 
usandsynligt, at nogen nogen sinde ville have 
lagt sig oven på den stump! 

Alligevel brugte man 10 millioner dollars på 
at finkæmme området - det synes ikke at være 
begrundet i faren fra det radioaktive materiale. 
En mulig grund kan i stedet have været ønsket 
om at kende mere til russiske satellit-reaktorer, 
- altså et spionage-spørgsmål. De rædsels- 
historier, som kom frem i pressen, kan muligvis 
være udsendt af vestlige efterretningsvæsener 
dels for at skræmme folk væk fra området 
(jævnfør »Nærkontakt af Tredje Grad«!!), dels 
for at give en »troværdig« dækhistorie for hele 
aktionen - med vanlig militær fantasi kaldtes 
oprydningen for »Operation Måneskin«! 

Nu er eftersøgningen indstillet. Det eneste, 
som er kommet ud om den er, at der er fundet 
en del brudstykker fra satellitten, og der kom¬ 
mer sandsynligvis ikke yderligere oplysninger 
frem. 

Der eksisterer en international aftale om, at 
ophavsnationen, det vil her sige russerne, skal 
betale for alle skader som påføres andre lande 
eller personer ved uheld i forbindelse med 
rumforskningen. Russerne har tilbudt den ca¬ 
nadiske regering dels at forestå eftersøgningen 
(hvilket blev venligt afslået, blandt andet fordi 
amerikanerne på det tidspunkt allerede var i 
gang med at lede!), og dels at betale for ska¬ 
derne, mod at de fundne brudstykker blev ud¬ 
leveret. En udlevering sker næppe, og i givet 
fald først når amerikanerne har vredet alt hvad 
der måtte være af oplysninger ud af stumperne; 
og hvad angår betalingen, kan man næppe for¬ 
vente, at russerne betaler for den noget overdi¬ 
mensionerede eftersøgning, som blev foretaget 
af et, i princippet, helt uvedkommende land. 

Jørgen F. Bak. 

NYT OM SPACELAB 

Rumlaboratoriet Spacelab, som skal anvendes 
ombord på den amerikanske rumfærge i 80’er- 
ne, bygges af den europæiske rumfarts¬ 
organisation ESA, som Danmark er medlem af. 
Aftalen med NASA er, at Spacelab leveres kvit 
og frit til NASA som en del af rumfærge- 
projektet. Til gengæld får ESA-landene gratis 
opsendelse af laboratoriet, og europæiske vi- 
denskabsmænd og teknikere kommer med ud i 
rummet for at udføre og overvåge deres egne 
forsøg. 

Det første Spacelab er under bygning, og det 
skal efter planen afleveres i september 1979. 

Det var oprindeligt planen, at den første 
Spacelab-opsendelse skulle være i juni 1980, 
men på grund af et ønske fra NASA er opsen¬ 
delsen blevet udskudt til den 11. rumfærge¬ 
opsendelse i december 1980. NASA vil gerne 
have opsendt et par komminikations-satellitter 
først, idet disse skal virke som relæstationer for 
radioforbindelsen mellem rumfærger og NA- 
SA’s Goddard Space Flight Center i USA. 

Allerede nu er det bestemt, hvilke eksperi¬ 
menter, der skal udføres på den første 
Spacelab-tur. I alt er der 77, hvoraf 61 er euro¬ 
pæiske, 15 er amerikanske og 1 er japansk. 
Danmarks tekniske Højskole får et eksperiment 
om bord, som den første danske organisation. 
Det drejer sig om et vækstforsøg med organi¬ 
ske krystaller. Dog har det nok lange udsigter 
med den første danske astronaut. Der var en 
dansker, Olaf Corydon Petersen, blandt de ni 
ansøgere, som bestod alle ESA’s prøver, men 
han kom ikke blandt de tre, som er udvalgt til 
den første serie missioner med Spacelab. Se¬ 
nere er der dog god mulighed for, at han kom¬ 
mer med. 

NASA og ESA forhandler i øjeblikket om byg¬ 
ning af et ekstra Spacelab. Denne gang er der 
imidlertid tale om en direkte handel: Spacelab 
II skal sælges til NASA, og man har tilbudt ESA 
betaling i form af lavere priser på opsendte eks¬ 
perimenter. Man vil nødigt betale med kontan¬ 
ter af hensyn til de problemer, det vil skabe om¬ 
kring de to organisationers bevillinger fra de 
respektive regeringer. Prisen for et Spacelab 
bliver omkring 605 mili. 1977-dollars (ca. 3,5 
mia. kr.), hvis nogen skulle have lyst til at gøre 
en hurtig handel! 

Kilder: ESA Bulletin no. 9. 

Flight International 18/3 78. 

Ole J. Knudsen, 04-78 



Tegningen viser et eksempel på arbejdet under 
en typisk Rumfærge/Spacelab flyvning. En vi¬ 
denskabsmand arbejder i Spacelabs tryk¬ 
kammer-afdeling, og flere videnskabsmænd 
og astronauter arbejder på øvre og nedre 
dæk i Rumfærgens kabine - alle i alminde¬ 
ligt arbejdstøj. På en af Spacelab-pallerne bag 
trykkammeret arbejder et besætningsmedlem i 
rumdragt. 

Kilde: ES A. 


Passagerer til SPACELAB I 

Alle fem Spacelab I eksperimentatorer er nu 
udvalgt. Det blev Ulf Merbold, Claude Nicollier 
og Wubbo Ockels fra Europa (se billedet i UN 
78/4) og de to amerikanere Michael L. Lampton 
(37) fra Berkeley og Byron K. Lichtenberg (30) 
fra Massachusetts Institute of Technology. En 
europæer og en amerikaner kommer med i 
Rumfærgen, de tre andre skal assistere dem 
fra Jorden, i Houston i Texas. Hvem, som skal 
med, bliver først afgjort få måneder før 
opsendelsen. Eksperimentatorerne (payload 
specialists på amerikansk) skal udføre de 
aktuelle forsøg om bord i Rumfærgen/- 
Spacelab. Der bliver således mulighed for, at 
videnskabsfolk kan udføre deres egne forsøg i 
rummet. Til at overvåge og koordinere 
forsøgene udnævner NASA og ESA i fælles¬ 
skab en mission specialist, som skal være 
orienteret om alle forsøg om bord, og som skal 
sørge for, at tidsplaner overholdes og at 
samordningen imellem Rumfærgen, Spacelab 
og Jorden glider. Rumfærgen skal så flyves og 
overvåges af to amerikanere, som er 
astronauter i den gammeldags forstand. 

OJK 

ARIANE 

ESAs store løfteraket ARIANE, som har 
»premiere« i midten af juni 1979, har nu 
overstået første del af sin lange rejse, nemlig 
rejsen fra samlehallen i Frankrig med skib til 
Cayenne i Fransk Guiana. Raketten blev 
transporteret i adskilt stand - samlet er den 47 
m høj - og pakket i tre tryktætte kasser, og efter 
ankomsten til Cayenne den 6. juli blev raket¬ 
trinene kørt til Guiana Space Center ved 
Kourou, hvorfra alle ARIANE-opsendelserne 
skal foregå. Flerefter skal raketten underkastes 
forskellige prøver, som skal klarlægge, om 
brændstofpåfyldningen og affyringsrampe, 
servicetårn osv. virker, som det er projekteret 
til. Indtil nu er der taget sikker beslutning om 
bygning af 9 ARIANE-raketter. Fleraf er 4 til 
afprøvninger af raketten (og for ikke at spilde 
plads sender man en eller to satellitter med op 
ved hver prøveflyvning undtagen den første). 
De sidste 5 er til forskellige satellitopsendelser 
frem til februar 1984. Derudover regner man i 
ESA med at kunne afsætte 7 raketter mere in¬ 
denfor samme tidsramme, men disse 
forhandles der endnu om. 

Kilde: ESA Newsletter 



Her ses fragtskibet Carbet under indladningen 
af den første ARIANE raket i havnen i Le Havre. 
Rakettrinet i kranen hentes fra den flodpram, 
som ligger uden på fragtskibet, og som har 
transporteret rakettrinet fra samlehallerne i Les 
Mureaux. 


Ny rumfartsbog 

Helle og Henrik Stub, kendt bl. a. fra radioens 
Rumfartsredaktion, har lagt sidste hænder på 
en ny rumfartsbog, som efter planerne udkom¬ 
mer i oktober eller november i år på forlaget 
Rhodos. Titlen bliver »Rummet - vor nye 
grænse«, og bogen ser på rumforskningen fra 
en helt ny synsvinkel. 70-ernes rumfart drejer 
sig ikke om prestige, som 60-ernes gjorde det. 


Nu er det det økonomiske raketkapløb, som 
dominerer - rummet skal kunne betale sig! En 
forsmag på bogen kan man få i tidsskriftet 
Naturens Verden, som i de sidste tre numre har 
bragt rumfartsartikler af Stub’erne. Bogen 
anmeldes i UFO-NYT nr. 6, 1978. 

OJK 

lo har »atmosfære« 

Den inderste af Jupiters store satellitter lo in¬ 
teresserer videnskabsfolk specielt meget, lo er 
det lyseste objekt i hele solsystemet (den har 
højest albedo eller reflektionsforhold), den 
styrer udbrud af radiostråling i 10 meterbåndet 
fra Jupiter, og for nylig har man opdaget, at den 
har en udbredt sky af natrium omkring sig. 
Natriumskyen stammer fra los overflade, hvor 
natrium er et fast metal, og metallet er så 
fordampet ved en eller anden vekselvirkning 
imellem los overflade og Jupiters 
magnetosfære. 

Sky & Telescope/science 

Håb endnu? 

Nye fund i sydpolarlandet kan måske forklare, 
hvorfor de to amerikanske marslaboratorier 
Viking I og II ikke opdagede liv på Mars. 
Amerikanske forskere har fundet flere typer 
levende organismer; bakterier, alger og 
svampe, som lever i lyse, gennemskinnelige 
klipper i Antarktis. Sollyset kan trænge flere 
millimeter ind i klippen, og her sidder 
organismerne så og trives udmærket. Viking¬ 
sonderne var bygget til at undersøge mars- 
jorden, men hvis marsorganismerne findes i 
klipperne, er det ikke så sært, at man ikke fandt 
dem. Vikingsonderne kunne ikke flække klip¬ 
per for at analysere det indre. 

Spaceflight 5/78 

Varm luftlinie 

Den berømte »varme linie« imellem Washington 
og Moskva har været afbrudt flere gange på 
grund af kabelbrud og lignende, men nu skulle 
risikoen for brud på linien være mindsket, idet 
man nu anvender kommunikationssatellitter, 
en amerikansk Intelsat og en russisk Molniya. 
Begge linier virker samtidig, således at man har 
en reserve, hvis den ene satellit skulle bryde 
sammen. 

Sfl. 5/78 

SPACELAB UDBYGGES: ESA, den europæi¬ 
ske rumfartsorganisation arbejder på at gøre 
Spacelab fritflyvende en gang i 1986, således at 
rumlaboratoriet kan opsendes med en Rum¬ 
færge og efterlades i kredsløb med udstyr og 
besætning. Spacelab er designet til 7 dages 
flyvning for den første version, men man venter 
at den udbyggede version kan blive i rummet i 
40-60 dage, hvorefter laboratoriet kan hentes 
ned igen af en rumfærge, eller besætningen 
kan udskiftes. Den første version henter energi 
fra Rumfærgens elforsyning (batterier), men i 
fremtidige versioner skal Spacelab enten ud¬ 
styres med solcelle-»vinger«, eller også skal la¬ 
boratoriet kunne kobles til et omkredsende 
»kraftværk«, som har fast ophold i rummet. 

AW&ST 19780327. 

JAPANSKE RUMPLANER: Japans Rum¬ 
forskningskommission har foreslået et rum¬ 
fartsbudget på 84 milliarder kroner for de næ¬ 
ste 15 år. Blandt de mange foreslåede projek¬ 
ter er indeholdt opsendelser af ubemandede 
sonder til Månen, Mars og Venus med japansk 
byggede løfteraketter, og opsendelse af japan¬ 
ske astronauter med den amerikanske Rum¬ 
færge, i samarbejde med NASA. Alt i alt fore¬ 
slås mere end 80 rumskibe og satellitter op- 
sendt inden 1992. 

AW&ST 1978032 7. 

Flere planeter? 

Den nye miniplanet Chiron (se UFO-NYT 1/78) 
kan måske være en hjælp til at finde eventuelle 
uopdagede store planeter på den anden side af 
Pluto. Ved at studere Chrions bane nøje igen¬ 
nem en årrække kan man finde ud af, om de 
påvirkninger af Uranus og Neptuns baner, som 
man kan observere, virkelig stammer fra Pluto, 
eller om de stammer fra planeter endnu 
længere ude. Chiron kan bruges til dette, fordi 
den er lille og let at påvirke i sin bane, og 
samtidig er den ret nem at fotografere, og 
dermed stedbestemme, nu hvor man har 
fundet den. 

Sfl. 8/78 

SOVJETTISKE MÅNEMISSIONER: Ifølge sov- 
jettiske videnskabsmænd er der planer om at 
genoptage udforskningen af Månen tidligt i 80- 
’erne med ubemandede sonder. 

Der tales om en polær månesatellit som skal 


kortlægge hele måneoverfladen i detaljer, i 
1983, og en automatisk månelander, som skal 
returnere med mere end tre gange de ca. 150 
gram månemateriale, som russerne til dato har 
hentet ned. Man stiler efter også at kunne hente 
måneprøver fra bagsiden af Månen. 

Det ser derimod ikke ud til at der kommer fle¬ 
re af de kørende »suppegryder«, Lunokhod 
månebiler - på trods af stor succes med Luna 
17 og 21 bilerne, har udbyttet ikke været så 
stort, så man vil ofrenyeopsendelser. 

AW&ST 19780508. 



Anvendelsen af lækre damer til at reklamere 
for biler eller andre produkter er efterhånden 
blevet upopulær, men her er alligevel et af 
slagsen. På Johnson Spaceflight Center i 
Houston startede 1. juli 35 nye astronauter på 
uddannelsen, og heriblandt var 6 kvinder. Den 
ene af dem ser vi her, Dr. Judith A. Resnik. Den 
meget klædelige creation, hun har på, er den 
nye rumfærgedragt. Under - og overdel fås i tre 
størrelser, så man selv kan kombinere. Det 
tilrådes ikke at have højt opsatte frisurer, hvis 
man ønsker at have »guldfiskekummen« over 
hovedet. 

Sfl. 5/78 

SEASATA 

NASA opsendte sidst i juni en ny type havover¬ 
vågningssatellit, Seasat, som ved hjælp af 
avanceret mikrobølge- og radarudstyr er i 
stand til at måle vindstyrke, vindretning, 
temperaturer, bølgehøjder, strømme, isforhold, 
storme, flodbølger og tidevand. Alt sammen 
kan foregå døgnet rundt og i al slags vejr. 
Seasat A er en forsøgsopsendelse, som skal 
vise, om målingerne af de ovennævnte forhold 
kan gøres så nøjagtigt, som man regner med. 
For eksempel kan man måle bølgehøjder med 
stor nøjagtighed - med en usikkerhed på 
mindre end 20 cm (fra 800 kilometers højde!). 
Senere vil man oprette et helt net af Seasats, 
som skal overvåge havene, og man vil let kunne 
forestille sig, hvilken enorm betydning oven¬ 
nævnte oplysninger vil have for sejlads, fiskeri, 
forureningsbekæmpelse, olieeftersøgning og 
vejrforudsigelser, blot for at nævne nogle 
eksempler. 

NASA News 

GEOS 2 på plads 

ESAs Geos 2 satellit er nu på plads i sin syn¬ 
kronbane imellem 0° og 35° østlig længde, 
hvor den skal udføre studier af Jordens 
magnetosfære. GEOS 2 blev opsendt den 14. 
juli fra Cape Canaveral, og det er det 
Europæiske Rum Agentur, ESAs elvte satellit. 

ESA New si etter 

En måne til PLUTO 

Astronomer fra U S Naval Observatory i 
Arizona meddeler, at de har opdaget en måne i 
kredsløb omkring planeten Pluto, solsystemets 
indtil nu yderste opdagede planet. Månen 
kredser i en bane 19.300 km over planeten, og 
den er cirka 800 km i diameter. Den nye måne 
har fået navnet Charon, efter den færgemand, 
som efter græsk mytologi bringer de dødes 
sjæle over floden Styx, til dødsguden Plutos 
rige. I forbindelse med denne opdagelse har 
man fundet ud af, at Pluto er langt mindre og 
lettere end hidtil antaget, og dette sam¬ 
menholdt med afvigelser i nogle af de andre 
planeters baner antyder, at der findes et 
uopdaget tungt himmellegeme i solsystemet, 
enten en ny planet, eller en udbrændt stjerne, 
tvilling til Solen, som det også har været 
foreslået. 

Kilde: TIME 19780724 


STJERNEREJSER 

Nej, det er ikke en reklame for billige Mallorca- 
rejser. Det drejer sig om rigtige stjernerejser, 
endnu ikke bemandede, og endnu ikke 
længere end til tegnebordet, men alligevel. Det 
er British Interplanetary Society, som igen er på 
spil. Man har i flere år haft en gruppe rumfarts¬ 
eksperter siddende, med den opgave at 
planlægge en rejse til en af de nærmeste 
stjerner. Man nåede frem til, at Barnards stjerne 
var et passende rejsemål, blandt andet fordi 
stjernen helt sikkert har en planet. Turen er pro¬ 
jekteret som en enkeltbillet og med en varighed 
på godt 40 år. Fremdriftsmetoden er nok ikke 
så kendt endnu, men den har store muligheder 
for at blive populær: Tag hele Jordens arsenal 
af brintbomber med, lad dem eksplodere en for 
en, et par stykker i sekundet bag en (ret 
kraftig!) skærm i agterenden af rumskibet, så 
kommer man i løbet af ret kort tid op på ganske 
betragtelige hastigheder; og bemærk venligst 
at der ligger sunde ingeniørmæssige 
beregninger til grund for projektet, også for 
fremdriftsmetoden. 

Smiler De alligevel? Så prøv at gætte på, 
hvor man finder et projekt til en månerejse, 
som til forveksling ligner Apolloprojektet, 
beskrevet i 1930rne i stor detalje? - I BISs 
arkiver selvfølgelig! 

OJK 


SIDSTE: FØRSTE RUMFÆRGE UDSAT 

Det forlyder nu, at den første rumfærge¬ 
opsendelse er udskudt fra juni 1979 til »tidligst 
september 1979«. Eventuelt bliver Rumfærgen 
først opsendt endnu senere; chancen for en 
september-opsendelse er ca. 50%. Årsagerne 
til udsættelsen er først og fremmest 
nedskæringer i NASA budgettet. Desuden er 
der opstået nye vanskeligheder med 
Rumfærgens hovedmotorer. NASA skal også 
bruge penge på at færdiggøre den fjernstyrede 
raketmotor, som man skal bruge blandt andet 
til at stabilisere Skylabs bane. Dette er 
pludselig blevet endnu mere presserende, efter 
at Skylabs styresystem fejlede midt i juli, så 
rumstationen nu igen er i stor fare for at styrte 
ned på jorden et tilfældigt sted. 

AW&ST 19780731 

FNs hovedkvarter i New York med det 39-etagers sekretariat til højre, Generalforsamlingen i mid¬ 
ten og Biblioteket i forgrunden. I de to bygninger bagest har bl. a. UNICEF til huse. 


Leonard Stringfield var direktør for CRIFO 
(Civilian Research, Interplanetary Flying Ob- 
jects) fra 1953 til 1957, og var PR-mand for 
NICAP fra 1957-1970. Flan står i stadig kontakt 
med den øverste ledelse i de største UFO- 
forskningsgrupper i USA, og han har på det 
seneste skrevet bogen »Situation Red. The 
UFO Siege« (Doubleday, 1977). 


Den 14. november 1977 meddelte FN- 
ambassadøren for Grenada, Dr. Wellington 
Friday, at jeg var blevet valgt som hans 
rådgiver ved FN, hvor han på Grenadas vegne 
skulle foreslå oprettelsen af en FN-kommission 
til undersøgelse af UFO-fænomener. 

Når jeg nu ser tilbage på mit femdages 
ophold sammen med Grenada’s 

premierminister, Sir Eric Gairy, og hans 
delegation i New York, hvor jeg blev vidne til 
deres ret dramatiske udfoldelser i FN, vil jeg 
straks sige, at jeg helt sikkert fik udbytte af det. 
Jeg fik virkelig et godt indblik i de indre 
diplomatiske manøvrer, især på et så 
følelsesladet emne som UFOer. 

Manden bag Grenada’s UFO-initiativ var 
premierminister Sir Eric Gairy. Flan indrøm¬ 
mede åbent, at han havde oplevet at se et UFO, 
og han havde kendskab til andre UFO-nær- 
observationer på sin ø. Flan henstillede til FNs 
32. generalforsamling, den 7. oktober 1977, at 
UFO-spørgsmålet måtte blive optaget på 
dagsordenen til seriøs behandling, og at der 
måtte blive taget skridt til, at etablere en kom¬ 
mission » . . . for koordinering og udbredelse af 
efterforskningsresultater.« 

Det var før Gairy’s tale i oktober, at jeg for 
første gang blev involveret som rådgiver. Efter 
et møde den 16. september 1977 i New York, 
hvor jeg mødte Grenada’s ambassadør i USA, 
Franklin Doiland i hans gesandtskabskontor, 
blev jeg introduceret for Dr. Friday. Under et 
senere privat møde på mit hotel spurgte Friday 
mig, om jeg ville udforme en skrivelse for ham 
vedrørende målene for en seriøs UFO- 
forskning. Jeg gav ham omgående svar i form 
af et fire siders resumé, som jeg senere 
erfarede var blevet anvendt som hovedtema i 
premierministerens tale. 

Kort efter min ankomst til New York kom jeg i 
aktion. Dr. Friday gav mig en råskitse til sin tale 
til gennemsyn og redigering. Efter at have arbej¬ 
det til langt ud på natten og fra tidligt mandag 
morgen, havde jeg næsten færdigredigeret den 
45 sider lange tekst. Noget blev slettet, noget 
blev tilføjet, og faglige udtryk rettet eller 
omformet til bedre talesprog. Friday havde 


imidlertid gjort et godt stykke hjemmearbejde. 

Flan havde søgt i FNs arkiver og gravet gamle 
data frem fra 1960erne, hvor den afdøde 
generalsekretær U Thant havde udtalt sin in¬ 
teresse for det verdensomspændende UFO- 
problem. Flan havde også fremdraget mange 
dokumenter, der viste, at fhv. major Colman 
VonKeviczky fra ICUFON i 1966 havde lagt pres 
på FN for at få dem til at gøre noget ved UFO- 
spørgsmålet. 

Den 28. november, den dag da Dr. Friday 
skulle holde sin tale klokken 15 i 
generalforsamlingen, ringede hans telefon 
uafbrudt hele morgenen. En af samtalerne 
skilte sig ud fra de øvrige. Den fandt sted, net¬ 
op mens ambassadør Dolland og jeg i hast 
foretog enkelte rettelser i manuskriptet i 
sidste minut. Det skulle afleveres til 
hans gesandtskabskontor til renskrivning. 
Opringningen kom fra en kaptajn John Feigle 
fra U. S. Coast Guard. Flan var medlem af 
USA’s delegation. Flan startede med høfligt at 
tilbyde USA’s støtte til Grenada’s standpunkt, 
skønt Dr. Friday’s tale endnu var ukendt for 
ham. Derpå forhørte Feigle sig om Grenada’s 
formål med talen, men dette affødte kun et 
henholdende svar fra Dr. Friday. Feigle fastslog 
derefter, at USA’s stillingtagen var baseret på 
Condon-rapporten. Friday udtalte med nogen 
ærgrelse, at han godt kendte Condon- 
rapporten, men at han var blevet gjort bekendt 
med, at nye UFO-data, som gjorde Condon- 
rapporten værdiløs, var kommet til efter at rap¬ 
porten var blevet offentliggjort i 1969. Flan 
lovede så at ringe tilbage senere. I de næste 
minutter diskuterede og formulerede Friday og 
jeg Grenada’s fremgangsmåde. Vi havde håbet 
på USA’s bistand, men håbet var svindende. 
Vor beslutning var herefter: »Stå fast!«. 

Dr. Friday’s timelange tale, som fulgte efter 
premierministerens åbningsberetning, var efter 
min mening historisk. Jeg sad sammen med 
Grenada’s stab, og jeg lagde mærke til 
reaktionen hos delegerede fra bestemte lande, 
som jeg på forhånd viste ville blive nævnt som 
UFO-interesserede. Det skal nævnes, at kun 
den delegerede fra Kina rejste sig under talen, 
og han slentrede med et uransageligt smil ud 
fra mødet. 

Som ventet bad USA om ordet for at komme 
med en tilbagevisning, men enhver mulighed 
for debat blev afskåret, da den delegerede fra 
Nepal bad om udsættelse for at kunne få tid til 

at gennemgå Friday’s tekst. 

Næste møde var berammet til onsdag den 
30. november. Meget skuffende fik jeg ingen lej¬ 
lighed til at åbne min dokumentmappe, hvori 
jeg havde yderligere UFO-data som støtte for 
dr. Friday ved en eventuel debat. 

De næste 2 dage, den 29. og 30. november 
var afsat til intenst arbejde med den skitserede 
resolution, som var beregnet på at blive 
præsenteret for generalforsamlingen kl. 15 den 
30. november. Den amerikanske delegation var 
aktiv begge dage. Der indløb samtaler fra de¬ 
legationsmedlemmerne Feigle og John 
Krindler. Efter at have talt med Det Hvide Hus 
sagde de, at de kunne »»sympatisere« med 
Grenada’s bestræbelser, men kunne ikke støtte 
det eksisterende resolutionsudkast. Adskillige 
punkter var for krævende, for eksempel de 
kursiverede linier i det følgende: »»(1) Anmoder 
generalsekretæren om at overveje omfanget og 
de forskellige aspekter i dette emne, og at lade 
den 33. generalforsamling påbegynde et 
studium af UFO-problemet, som skulle ind¬ 
befatte . . . (b) resultater af studier og andet 
skriftligt materiale samt andre data på dette 
felt, som måtte blive fremskaffet fra arkiver hos 
de repræsenterede regeringer, indenfor 
komiteen for fredelig udnyttelse af 
verdensrummet«. 

Onsdag, den 30. november traf USA’s 
delegerede Feigle og Krindler aftale med Gairy 
om at få en diskussion af resolutionsudkastet. 
Efter protokolbestemmelserne blev mødet 
afholdt for lukkede døre. Faktisk var årsagen til 
det lukkede møde en manøvre fra den britiske 
FN-delegation. Da briterne mødte den 
amerikanske delegation, havde de forsikret 
den om, at etablering af en UFO-kommission i 
FN som foreslået af Grenada var uigen¬ 
nemførligt på grund af omkostningerne og af 
tidsmangel. Amerikanerne bifaldt dette og 
gentog, at betingelserne i resolutionsudkastet 
var for fordringsfulde. Så blev resolutionen 
endnu engang omarbejdet til en mere moderat 
form. Dog blev de vigtigste punkter bibeholdt. 

Det sidste jeg hørte, inden jeg den 1. 
december forlod New York, var, at USA nu 
havde en »»velvillig« indstilling til den skitserede 
resolution, sandsynligvis vel vidende, at hvis 
der blev yderligere tid for diplomatiske 
manøvrer, kunne man håbe på, at dokumentets 
ordlyd efterhånden fik den af USA ønskede 
form. 


Den 7. december blev resolutionsudkastet 
(med nogle få ændringer) lagt på hylden til 
næste års generalforsamling, der er berammet 
til september 1978. Dette vil give delegaterne 
fra medlemsstaterne mulighed for at 
konsultere deres hjemlandes regeringer med 
hensyn til deres respektive situation i relation til 
UFOerne. 

USA klarede skærene i FN uden at komme i 
forlegenhed. Måske håbede USA på, at 
premierminister Gairy’s syn på UFO-problemet 
ville ændres, inden en afgørende afstemning 
kunne foretages i september 1978. Ihvertfald 
har præsident Carter under en diplomatisk 
sammenkomst i september 1977 foræret ham 
et eksemplar af Condon-rapporten. 

International Ufo Reporter 
Februar 1978 
v/ E. Bøtter-Jensen 


SUFOI håber på snart at kunne bringe mere om 
»FN og UFOer«, selv om vi nok ikke skal spæn¬ 
de forventningerne om resultaterne af 
september-samlingen for højt. red. 


MARGARET MEAD 
MED ICUFOS 

Den verdensberømte antropolog, Dr. 
Margaret Mead, har tilsluttet sig den grup¬ 
pe af videnskabelige eksperter, der er 
tilknyttet astronomen, dr. J. Allen Hynek’s 
»»Center for UFO Studies« i USA. 

Dr. Margaret Mead er tidligere direktør 
for »»The American Museum of Natural 
History« og ekstern professor ved 
Columbia universitetet. 

International UFO Reporter, 
vol. 2, no. 11, nov. 1977 
v/ Kim Møller Hansen 

Danske fjernseere havde i et program 
tidligere på året lejlighed til at stifte 
bekendtskab med denne fængslende 
forsker. red. ' 

UFO 
foto¬ 
graferet 
i Mexico 

af W end el le 
C. Stevens 


Foto nr. 1. 



Den 3. november 1973, (samtidig med 
afslutningen af den store UFO-observations- 
bølge i USA) forlod mr. og mrs. Jimenez (et 
pseudonym, da vidnerne ikke ønsker at blive 
kendt), deres søn og drengens barnepige byen 
Cocoyoc i staten Morelos i Mexico, hvor de 
havde været på et ferieophold. På grund af den 
stærke trafik besluttede Jimenez-familien at 
begive sig på vej hjem til Mexico City lige efter 
middag, for at undgå »myldretiden«. - Omkring 
kl. 4,45 om eftermiddagen så fru Jimenez, hvad 
hun først troede var en helikopter, der 
nærmede sig dem. Da den kom nærmere, blev 
hun klar over, at det ikke var en helikopter, og 
gjorde sin mand og barnepigen opmærksom 
på den. - Mr. Jimenez standsede bilen, og de 
steg alle ud for at betragte objektet, som nu var 
standset op midt i luften, som om den eller 
nogen i den var blevet opmærksom på bilen. 
Jimenez råbte til sin kone: »Hvor er 
kameraet?«, og hun fortalte ham, at det lå på 
bagsædet i bilen. 

- Mr. Jimenez snuppede kameraet og tog 
foto nr. 1 med 50 mm objektiv, og blænderen 
på f/4 eller 2,8 (han er ikke sikker på det 
sidste). På det tidspunkt begyndte objektet at 
bevæge sig bort, og Jimenez skiftede til et 135 
mm objektiv og tog yderligere 2 eksponeringer 
med blænden på f/3.5 eller 5.6 (heller ikke her 
var han sikker på indstillingen). Luk¬ 
kerhastigheden var 1/250 sek., og han benyt¬ 
tede en Kodacolor X film på 80 ASA (20 Din). 
Kameraet er typen Minolta SRT 101. 


Objektet var pæreformet, og under 
flyvningen var den tykkeste del vendt i 
bevægelsesretningen. Det var skinnende, så ud 
til at være metallisk og havde 5 følehorns¬ 
lignende vedhæng, der var rettet bagud. 
Jimenez lagde mærke til, at disse vedhæng 
pegede mod det sted, hvorfra objektet kom. 

Da Jimenez havde taget sit tredje foto, ret¬ 
tede objektet (som nu var for nedadgående) 
sine »følehorn« nedad og landede, idet det 
anvendte »følehornene« som landingsstel. 
Jimenez lagde mærke til 2 børn på en bro 
bagved dem. De betragtede øjensynlig også 
objektet, og et af børnene løb henimod det. På 
dette tidspunkt var alle vore vidner meget 
forskrækkede og foruroligede, og efter få 
sekunders yderligere iagttagelse steg de ind i 
deres bil, hvorefter Jimenez kørte af sted i fuld 
fart. 

- Det er uheldigt, at mr. Jimenez ikke 
fotograferede objektet på jorden, da det ville 
have givet os langt flere oplysninger, end vi nu 
har. Vi håber at kunne lokalisere det nøjagtige 
sted, hvor begivenheden fandt sted, da det vil 
være en stor hjælp ved en mulig bestemmelse 
af objektets størrelse. 

Dagen efter begivenheden færdigtog mr. 
Jimenez sin film, ved at tage fotos af motiver 
ved sin bolig, og sendte så filmen til 
fremkaldning. - Den dag da billederne var 
færdige gik familien Jimenez sammen med 
nogle venner hen for at hente dem. Jimenez’ 
kammerater var af den mening, at enten ville 

Foto nr. 2. 


der ikke være noget at se på filmen, eller også 
mente de, at Jimenez havde fotograferet en 
meteorologisk ballon. Alle blev forbavset, da de 
så, hvor tydelige billederne var. Da de ankom til 
Jimenez’ bolig, lagde han filmen i en skuffe i et 
skab og glemte dem derefter. 

I begyndelsen af 1977 hørte APRO 
områdeforskeren, Fernando Tellez, igennem 
en af sine venner om begivenheden og 
fotografierne og startede en undersøgelse. Han 
fik fat i negativerne, der blev undersøgt af mr. 
Robert Padilla, som er direktør for Kodak’s 
»Special Services« i Mexico. Sidstnævnte 
udtalte, at han anså billederne som ægte af 
følgende grunde: 

1) Kameraets lukker er ude af justering, og 
forårsager en svag skygge på negativerne, der 
fremtræder på alle fotografierne. Dette viser, at 
alle billederne blev eksponeret i rækkefølge. 

2) På foto nr. 2 og 3 fremtræder en sky, der 
kan tjene som referencepunkt til bestemmelse 
af objektets nedstigningsvinkel. 

3) Filmens emulsion (belægning) er den sam¬ 
me på hele rullen, og numrene på de enkelte 
negativer fremtræder i rækkefølge. 



Udsnitsforstørrelse af foto nr. 3. 

Udsnitsforstørrelse af foto nr. 2. 


4) Negativ nr. 14 har en tynd boble der 
antyder en beskadigelse, men den ^er 
forårsaget af filmens alder og slid, og har ingen 
indflydelse på afgørelsen om filmens ægthed. 

5) Filmen viste, at Jimenez havde taget 
adskillige optagelser af sin familie i en 
swimming-pool, derefter 3 optagelser der viser 
et mærkeligt flyvende objekt, og efter dette 
flere optagelser fra Jimenez’ hjem. Hvis jeg 
ønskede at forfalske fotos, så ville jeg anvende 
flere ruller film og så kun offentliggøre de 
bedste billeder. 

6) Grunden til, at foto nr. 2 og nr. 3 af UFOet 
er lysere end nr. 1 er den kendsgerning, at da 
mr. Jimenez skiftede fra 50 m/m objektivet til 
135 m/m objektivet, måtte han åbne mere på 
kameraets blænde, så filmen kunne få mere 
lys; men han åbnede den 1 trin mere end 
nødvendigt. Dette er en fejl fotoamatører hyp¬ 
pigt begår. Dette forklarer, at foto nr. 2 og 3 
fremtræder mere klart end nr. 1. 

Mr. Tellez udbad sig et brev eller et certifikat 
angående negativernes ægthed, men på grund 
af reglerne inden for firmaet var mr. Padilla 
ikke i stand til at imødekomme dette ønske. Al- 


Udsnitsforstørrelse af foto nr. 1. 

ligevel, sagde han, at APRO gerne måtte 
publicere hans konklusioner, og at han gerne 
ville diskutere fotografierne yderligere senere 
hen. En igangværende undersøgelse er indledt, 
og vi håber at kunne finde frem til de 2 børn, 
som Jimenez antog også måtte have 
observeret UFOet. 

I mellemtiden kunne vi godt tænke os at 
høre, om nogen blandt vore medlemmer kunne 
oplyse os om eventuelle beretninger i tids¬ 


skrifter eller andetsteds, hvor det observerede 
kan sammenlignes med det objekt, Jimenez 
fotograferede. Så vidt vi ved, er dette det 
tydeligste sæt billeder af et UFO, der viser et 
veldefineret objekt, men også et af de 
mærkeligste, som vi nogen sinde er truffet på. 

Fotos-kredit: Wendelle C. Stevens 
The APRO Bulletin, maj 1977 
v/E. Bøtter-Jensen 


Frit UFO Studium & UFO-Aspekt 

For at fremme oplysningen om UFO-sagen i 
Danmark bringer UFO-NYT hermed en oplys¬ 
ning om ovenstående forening, som har fået 
lov til at skrive om sig selv og sine aktiviteter. 

FRIT UFO STUDIUM eller forkortet FUFOS blev 
stiftet i 1968 og har i år 10 års jubilæum. Fore¬ 
ningens formål er udelukkende at oplyse om 
UFO-sagen, de psykiske aspekter samt åndsvi¬ 
denskaben. 

Dette gør foreningen på forskellig måde, først 
og fremmest ved udgivelsen af UFO-ASPEKT, 
som udkommer hveranden måned i 32 sider il¬ 
lustreret bogtryk til vore ca. 3000 medlemmer 
over hele landet. Medlemskab koster kr. 45,- 
for året 1979. 

UFO-ASPEKT indeholder nyheder om UFO- 
rapporter, UFO-kontaktberetninger, nyt fra vi¬ 
denskaben, astronomi, rumfart, nyt om bøger 
samt småartikler om psykiske fænomener. 

UFO-ASPEKT lægger særlig vægt på UFO- 
kontaktberetninger, selvom vi naturligvis brin¬ 
ger danske rapporter. Vi forsøgerogsåatfrem- 
drage artikler, som tangerer psykiske aspekter, 
da vi ikke mener at sådanne aspekter kan afvi¬ 
ses, og at mange hændelser hører til nogle af 
disse kategorier. Bladet bringer nyheder fra he¬ 
le verden. 

For at give UFO-NYT’s læsere et indtryk af 
bladets indhold skal her kort nævnes overskrif¬ 
ter fra nogle af de sidste blade: 

UFO-landingen på Gran Canaria, kommuni¬ 
kation med et UFO, UFO-detektorer, Tur-retur 
rummet, Kuglelyn og UFOer, UFO over Norge, 
FN skal stemme om UFOer, Fire mænd i grå 
dragter, Kæmpeøre mod verdensrummet, Spor 


efter humanoider, USA skjuler 12 lig fra rum¬ 
met? 

På de sidste sider i bladet bringer vi altid arti¬ 
kler og oplysning om de psykiske aspekter i 
mennesket, som kunne være løsningen på 
mange af de komplicerede UFO-rapporter. Ar¬ 
tikler som f. eks.: 

Hvad er tilfældigt?, Tvillinger født som rein¬ 
karnerede søstre?, Psykisk begavelse forbløf- 
fer videnskaben, professor underviser i ESP 
ved FN, Hvordan ser de clairvoyante?, psykiske 
evner demonstreres. 

Ligeledes bringer vi mange artikler om mysti¬ 
ske hændelser rundt omkring i verden f. eks.: 

Bermuda-trekanten, Skibbruden vender til¬ 
bage, Politichef anerkender forudviden, Kæm¬ 
pepyramide fundet under Bermuda-trekanten, 
Stemmen fra rummet, Stum satellit taler, My¬ 
steriet om de pulserende æg, Øjet i krystallen, 
Ind i ukendt land? 

Således er de 3 væsentligste dele af bladet 
nu beskrevet, hvor vi dog gør opmærksom på, 
at hovedvægten hviler på UFO-sagen. 

I forbindelse med at udbrede kendskabet til 
UFO-sagen har der i 1978 været afholdt fore¬ 
drag i København og i 15 provinsbyer. Foredra¬ 
gene har gennemgået hele sagen i lysbilleder. 

Hertil kommer, at foreningen afholder 
medlemsmøder over hele landet. F. eks. afhol¬ 
der vi hver 14. dag møde i København og i 8 
provinsbyer jævnlige møder. 

Disse møder har emner som f. eks.: 

UFO-sagen i Danmark, George Adamski, 
Kan planter fornemme?, Tankeoverføring, 
Bermuda-trekanten, UFOer over Danmark. 

Som man vil kunne forstå af denne opstilling 
er foreningens aspekter mangeartede og med 
udgangspunkt i sagen omkring UFOerne 
bliver mange andre spændende emner draget 
med ind i debatten. 

Foreningen bestræber sig på atvære alsidig 
og har i større grad end tidligere bestræbt sig 
på at være med til indsamlingen af UFO- 
rapporter gennem lokalfolk over hele landet. 

Alle rapporter ender efter endt behandling i 
SUFOI, som vi samarbejder glimrende med på 
dette område. 

Skulle du være interesseret i at læse UFO¬ 
ASPEKT og eventuelt deltage i møder m. v. er 
du velkommen til at rekvirere et gratis prøve¬ 
nummer af vort blad UFO-ASPEKT fra neden¬ 
stående adresse ganske uden forbindende. 
Ring eller skriv: 

FUFOS PR-afdeling 
v/ John La Fontaine 
Vejlegården 20, 3. 

2635 Ishøj 
(02) 73 68 32 

☆ 


UFO-NYT med 
»hulter-til-bulter« sider? 

Hvis De skulle være en af de få uheldige, 
der har modtaget et fejl-eksemplar af 
UFO-NYT, skal De ikke i stilhed gå og 
ærgre Dem, men blot returnere det uhel¬ 
dige eksemplar og De vil omg. få det 
byttet. 

Send »bytteren« til: 

Frank Lerbæk, 

Sanddalsvænget 17, 

5700 Svendborg. 


Udsalg for liebhaverel 

Ældre - ukomplet - årgang af UFO-NYT 
til salg for sidste gangl Det drejer sig om 
årg. 1971 nr. 1,3, 4, 5 og 6 til 

40,- kr. 

Bestilling foretages ved at indsende belø¬ 
bet til postgiro: 9 11 77 25 
Skandinavisk UFO Information 
SUFOI -Postbox6 
2820 Gentofte 


SUFOIS EDB/TEKNISKE FOND 

VIL DU HJÆLPE OS 
MED AT NÅ VORES 
20.000 KR. MÅL? 

Det kan i dag forudses, at SUFOI i 
fremtiden vil få brug for betydelige beløb 
for at kunne fortsætte vores påbegyndte 
tekniske undersøgelser af UFO- 
fænomenet. 

Midlerne skal bruges til indkøb af 
teknisk udstyr, bl. a. for fortsat at kunne 
sikre en elektronisk databehandling af 
SUFOIs mange UFO-rapporter. 

Det er jo ved bedre teknisk underbyg¬ 
gede UFO-rapporter og elektronisk 
databehandling af disse rapporter, at en 
større forståelse af UFO-fænomenets 
struktur kan opnås. 

Vil du hjælpe til med løsningen af UFO- 
fænomenet? 

Beløb kan indbetales på giro 9 11 77 25. 
Talonen bedes mærket »EDB/teknisk 
fond«. 

Alle, der indbetaler mindst 15,- kr. til 
EDB/teknisk fond, vil automatisk modtage 
et flersidet duplikat om SUFOIs projekt 
UFODATA. 

Bemærk dette duplikat kan ikke købes, 
men kan kun erhverves på ovennævnte 
måde!! 

TOTAL (PR. 1.10.78): 

Kr. 800,- 

UFO styrtet ned 
på Madagascar? 


UFO - En uidentificeret flyvende genstand, 
en såkaldt UFO, er styrtet ned og eksploder¬ 
et på en markedsplads i Fort Dauphin på Ma¬ 
dagascar, oplyser indenrigsministeriet. Ma- 
dagascars radio har oplyst, at den cigar¬ 
formede genstand oplyste hele byen, før den 
faldt til jorden. Lokale indbyggere strømme¬ 
de ud fra deres huse for at slukke flammer¬ 
ne. Ingen mennesker kom noget til. Radioen 
oplyste ikke, hvad der skete med resterne af 
UFOen eller antydede, hvor den kom fra. 
(Reuter). 

Information, 23. aug. 78. 

PS: SUFOI vil naturligvis forsøge at få flere 
oplysninger frem - til præsentation i UFO¬ 
NYT. 


Sats og lay-out: SVFOMA Sats, Svendborg - Tryk: Lito-Tryk. 


